سه‌رۆکی شـاره‌وانی ئۆرشه‌لیم مه‌سه‌له‌ی بنیادنانی خانووبه‌ره له ڕۆژهه‌ڵاتی ئۆرشه‌لیم زیندوو ده‌کاته‌وه\nی مانگی شه‌ش ٢١, ٢٠١٠\nئه‌مڕۆ دووشه‌ممه سه‌رۆکی شـاره‌وانی ئۆرشه‌لیم نیر به‌ره‌کات گوژمێـکی دایه نه‌خشه‌یه‌کی بیناسـازی که به‌هۆیه‌وه ده‌بێت 20 خانووبه‌ره‌ی فه‌ڵه‌سـتینیه‌کان له ڕۆژهه‌ڵاتی ئۆرشه‌لیم بڕوخێنرێن.\nنیر به‌ره‌کات داوای له ئه‌نجومه‌نی نه‌خشه‌دانانی ئۆرشه‌لیم کرد پـرۆژه‌ی کینگ گاردن په‌سه‌ند بکات.\nسه‌رۆک وه‌زیرانی ئیسرائیل بنیامین ناتانیاهو له مانگی سێ داوای له نیر به‌ره‌کات کرد ئه‌و پـرۆژه‌یه ڕابگرێت، وه نیگه‌رانی خۆی سه‌باره‌ت به وێنه‌ی ئیسرائیل له نێو کۆمه‌ڵی نێونه‌ته‌وه‌یـیدا ده‌ربڕی.\nڕێبه‌رانی فه‌ڵه‌سـتینی ده‌ڵێن ئه‌م پـرۆژه‌یه هه‌وڵێـکی دیکه‌ی ئیسرائیله بۆ چه‌سـپاندنی ته‌واوی ئۆرشه‌لیم به خاکی خۆی. ئیسرائیل ڕۆژهه‌ڵاتی ئۆرشه‌لیمی خسته ژێر ده‌سه‌ڵاتی خۆی پاش ئه‌وه‌ی له شه‌ڕی 1967 له ئوردنی گرت.\nکاربه‌ده‌سـتانی ئیسرائیل ده‌ڵێن پـرۆژه‌که بۆ گه‌شه‌پـێدانی ناوچه‌ی کینگ گاردن دانراوه که به‌شـێـکه له گه‌ڕه‌کی سلوان. ده‌شڵێن نه‌خشه‌که ڕووخاندنی ئه‌و خانووبه‌رانه له‌خۆ ده‌گرێت که به شـێوه‌یه‌کی نایاسایی بنیادنراون. فه‌ڵه‌سـتینیه‌کانیش ده‌ڵێن ئه‌وان به زه‌حمه‌تی مۆڵه‌تی بیناکردن له ئیسرائیل وه‌رده‌گرن.


وێنەگرێکی خەڵکی شاری سنە خەڵاتی نێونەتەوەیی بەدەست هێنا – زاگرۆس پۆست\nماڵەوە / ئێران / وێنەگرێکی خەڵکی شاری سنە خەڵاتی نێونەتەوەیی بەدەست هێنا\nوێنەگرێکی خەڵکی شاری سنە خەڵاتی نێونەتەوەیی بەدەست هێنا\nیه‌ك شه‌ممه 2 حوزه‌یران 2019\tئێران, کوردستان, هەواڵ 45 جار خوێنراوه‌ته‌وه\nهونەرمەندێکی کوردی خەڵکی شاری سنە، خەڵاتی باشترین وێنەگری لە فێستیڤاڵی فیلمی دیکۆمێنتاری “ئاشنگ” بە دەست هێنا.\nبە پێی ڕاپۆرتی گەیشتوو بە ماڵپەڕی هەواڵی زاگرۆس پۆست؛ هونەرمەندێکی کوردی خەڵکی شاری سنە بە ناوی “زانیار لوتفی” خەڵاتی باشترین وێنەگری، لە فیلمی دێکومێنتاری “ئاشنگ”، لە فێستیڤاڵی وڵاتی ئامریکادا بەدەست هێنا.\nفیلمی دێکۆمێنتاری “ئاشنگ” لە دەرهێنەری محەممەد سادق ئیسماعیلی، باس لە ژیانی ژمارەیەک لە ژنان لە گوندە سنوورییەکانی ئێران و پاکستان دەکات ، کە هاوسەرەکانیان فریوی چەند قاچاخچیەکیان خواردووە و خەریکی جێبەجێکردنی مادەی هۆشبەرن، بەڵام لە داو کەوتوون و مەحکووم بە زیندانی هەتاهەتایی کراون و ئەو ژنانە ئەرکی ژیانێکی قورسیان لەو ناوچە بێبەزیانەدا، لە ئەستۆدایە.\nفیلمی دێکۆمێنتاری ئاشنگ، فیلمێکی ٣٠ خولەکیە و سەرەڕای وەرگرتنی باشترین خەڵاتی وێنەگری، خەڵاتی باشترین فیلمی ئەو فێستیڤاڵەشی بۆ خۆی مسۆگەر کردووە.\nکاری وێنەگری ئەو فیلمە لە باشووری ڕۆژهەڵاتی شاری کرمان کراوە.


سەرۆكی فراكسیۆنی یەكگرتوی ئیسلامی لە پەرلەمانی كوردستان رایگەیاند: هەندێك پەرلەمانتار رەتكردنەوەی خانەنشینی كە شمولیان ناكا بە خەڵك دەفرۆشنەوەو دەیانەوێت ئێمەش لە پارەی خانەنشینیەكەمان خۆش بین بۆ ئەم حكومەتە گەندەڵكارە.\nئاوێنە: شێركۆ جەودەت، سەرۆكی فراكسیۆنی یەكگرتوی ئیسلامی، ئێوارەی ئەمڕۆ چوارشەممە، لە لاپەڕەی خۆی لە فەیسبوك، لە نوسینێك وتویەتی"یاسای عێراق شمولتان ناکات خانەنشینیتان بە ستەملێکراوان مەفرۆشنەوە."\nبەپێی قسەی شێركۆ جەودەت، یاسای خانەنشینی یەكگرتوی عێراق سەرجەم ئەندامانی فراكسیۆنی یەكگرتوی ئیسلامی دەگرێتەوە چونکە ھەمو پەرلەمانتارانی یەکگرتو مەرجی پەنجا ساڵ تەمەن و پانزە ساڵ خزمەت زیاتریشیان ھەیەو دەبێت.\nوتوشیەتی"بەڵام بەداخەوە ھەندێك، ھیچکام لەم مەرجانەی تیا نییەو دێت و رایدەگەیەنێت کە (خانەنشینی پەرلەمانتاریم ناوێت)و بەو گەلە ستەمدیدەیەی دەفرۆشێتەوەو ئێمەش ناچار ئەکات راستییەکان بخەینەڕو."\nسەرۆكی فراكسیۆنی یەكگرتو ئەوەشی خستۆتەڕو"ئێمە وەك پەرلەمانتارانی فراکسیۆنی یەکگرتو تەنانەت مانگانەو لەکاتی خۆیدا خانەنشینی زیاتر لە پانزە ساڵ خزمەتی وەزیفی پێش پەرلەمانتاریشمان لێبڕاوە کە ئێستا ھەندێك دەیانەوێت لێیخۆشبین بۆ ئەم حکومەتە گەندەڵکارەو بەدڵی خۆمان پرۆژەو ئەرکی خێرخوازی پێنەکەین."\nلەكۆتاییشدا وتویەتی"بۆیە زۆر پێویستە کە رونبێتەوە خانەنشینی پەرلەمانتار دوجۆرن، یەکەمیان تەواو یاسایی و دروستەو دوەمیان ستەمە لە سیستمی خانەنشینی و بەبێ خزمەت و تەمەنی پێویستە کە بەداخەوە ھەندێك دەیفرۆشنەوە بەم میللەتەو رەتیدەکەنەوە بێ ئەوەی شمولیان بکات."\nدەقی نوسینەكەی سەرۆكی فراكسیۆنی یەكگرتوی ئیسلامی...\nیاسای عێراق شمولتان ناکات خانەنشینیتان بە ستەملێکراوان مەفرۆشنەوە.\nسوپاس بۆ خوا فراکسیۆنی یەکگرتو ھەمیشە بۆ خواو خەڵك و خاك و نیشتمان ژیاوەو سەرمەشقی چاکسازییەکانەو یاسای خانەنشینی عیراقی یەکگرتو ژمارە (٩)ی ساڵی ٢٠١٤ گشت ئەندامانی دەگرێتەوە چونکە ھەمو پەرلەمانتارانی یەکگرتو مەرجی پەنجا ساڵ تەمەن و پانزە ساڵ خزمەت زیاتریشیان ھەیەو دەبێت... بەڵام بەداخەوە ھەندێك ھیچکام لەم مەرجانەی تیا نییەو دێت و رایدەگەیەنێت کە (خانەنشینی پەرلەمانتاریم ناوێت)و بەو گەلە ستەمدیدەیەی دەفرۆشێتەوەو ئێمەش ناچار ئەکات راستییەکان بخەینەڕو...\nئێمە وەك پەرلەمانتارانی فراکسیۆنی یەکگرتو تەنانەت مانگانەو لەکاتی خۆیدا خانەنشینی زیاتر لە پانزە ساڵ خزمەتی وەزیفی پێش پەرلەمانتاریشمان لێبڕاوە کە ئێستا ھەندێك دەیانەوێت لێیخۆشبین بۆ ئەم حکومەتە گەندەڵکارە و بەدڵی خۆمان پرۆژەو ئەرکی خێرخوازی پێنەکەین. بۆیە زۆر پێویستە کە رونبێتەوە خانەنشینی پەرلەمانتار دوجۆرن، یەکەمیان تەواو یاسایی و دروستەو دوەمیان ستەمە لە سیستمی خانەنشینی و بەبێ خزمەت و تەمەنی پێویستە کە بەداخەوە ھەندێك دەیفرۆشنەوە بەم میللەتەو رەتیدەکەنەوە بێ ئەوەی شمولیان بکات.


چین زیاتر له 1000 ئامێری پشكنین بۆ هه‌رێم ده‌نێرێت\nوه‌زیری ته‌ندروستی حكومه‌تی هه‌رێمی كوردستان سوپاسی وڵاتی چین ده‌كات و ئاماژه بۆ ئه‌وه‌شده‌كات سوود له ئه‌زموونی وڵاتی چین له‌باره‌ی كۆرۆناوه وه‌رده‌گرین.\nله‌كۆنگره‌یه‌كی رۆژنامه‌وانیدا كه له‌گه‌ڵ كۆنسوڵی گشتی چین له‌هه‌رێمی كوردستان ئه‌نجامیدا، د.سامان به‌رزنجی وه‌زیری ته‌ندروستی حكومه‌تی هه‌رێمی كوردستان راگه‌یاند، ئه‌زموونی چین بۆ ئێمه گرنگه‌و ئه‌وان له رووبه‌ڕووبوونه‌وه‌ی ڤایرۆسی كۆرۆنادا توانیان سه‌ركه‌ون.\nوتیشی: به‌سوپاسه‌وه حكومه‌تی چین هاوكاری دیكه پێشكه‌ش به‌هه‌رێمی كوردستان ده‌كات و بڕیاریشه له رۆژی 7-4-2020 تیمێكی پسپۆڕی وڵاتی چین بگاته هه‌رێمی كوردستان و رێنمایی نوێمان پێبده‌ن له‌باره‌ی زیاتر رووبه‌ڕووبوونه‌وه‌ی ڤایرۆسه‌كه.\nئه‌وه‌شی خسته‌ڕوو، حكومه‌تی چین بۆ دووه‌مجار هاوكاری ده‌گه‌یه‌نێته هه‌رێمی كوردستان و له‌وچواچێوه‌یه‌شدا زیاتر له 1000 ئامێری پشكنینی ڤایرۆسه‌كه پێشكه‌ش به خه‌ڵكی كوردستان ده‌كات.\nهه‌روه‌ها نی رۆچی كۆنسوڵی گشتی چین له‌هه‌رێمی كوردستان وتی، له چه‌ند رۆژی داهاتوودا هاوكاری حكومه‌تی ئێمه‌تان پێده‌گات و خه‌ڵكی هه‌رێمی كوردستان دڵنیا ده‌كه‌ینه‌وه كه ئێوه به‌ته‌نها نین و حكومه‌تی چین-تان له‌پشه.\nوتیشی: به‌رده‌وام ده‌بین له‌هاوكاریییه‌كانمان بۆ خه‌ڵكی هه‌رێمی كوردستان و دڵنیاتان ده‌كه‌مه‌وه پێكه‌وه مه‌ترسییه‌كان تێده‌په‌ڕێنین.


هەلیکۆپتەرەکی ناسا لە هەسارەی بارام لە کارکردن بەردەوامە\nتوێژەرەوان لە تاقیگەی مووشەکی ناسا ئامادەکاری بۆ گەشتی 16هەمی هەلیکۆپتەری ئینجینیوتی دەکەن لەسەر هەسارەی بارام. تیمی هەلیکۆپتەرەکەی بارام داتاکانی بەم دوایانە دایبەزاندوە بەکارهێناوە بۆ ئەرک بۆ بەدەستهێنانی باشترین گرتە ڤیدێۆی لەوانی پێشتر.\nهەلیکۆپتەرەکەی کێشی 1.8 کیلۆگرامە بە ئۆتۆمۆبێلی برێسڤیرنس لە مانگی 2دا گەشتە سەر بارام. لە بنەڕەتدا بۆ پرۆژەی ڕونکردنەوە دروستکرا بۆ سەلماندنی ئەگەری فڕین لە بەرگی هەوای تەنکی بارامدا. بەڵام کارەکانی جێگای سەرسوورمان بوو، تائیستا 15 گەشتی بەسەرکوتویی تەواو کردوە.\nزاناکانی تاقیگەی مووشکی ناسا دەڵێن دوای پشکنینی وێنەکانی بەدەست گەیشتوە، گەشتی 13هەمی لە 4ی مانگی 9دا باشترین و ڕوونترین دیمەنی سەر خاکی هەسارەی بارامی گرتوە و بە باشترین شێوە کاری کردوە.\nتیمی بەرپرسیار لە هەلیکۆپتەرەکە دەڵێن ئامار دەنێرێت بۆ ناسا بۆ ئاراستەکردنی ئۆتۆمۆبێلی پرێسڤێرنس . ووتیشیان گەشتی 13ی 2 دەقیقەو 40.5 چرکە بوە، ئاڵۆزترین و بە بەرهەمترین گەشت بوە، لە نێوان گردو تەپۆڵکەدا فڕیوە لە ناوچەیەکدا تایبەتمەندیی جێۆلۆجی هەیە ناوچەیەکە بەناوی "سەیتا" و لە گۆشەی جیاوازەوە وێنەی تەپۆڵکەکانی گرتوە.\nوێنەکان لە بەرزی 8 مەترەوە گیراون، تەواوکاری وینەکانی گەشتەکانی پێشترن، زانیاری زیاتر بە ئەندازیارانی لە زەویەوە کۆنترۆڵی جووڵەی پرێسڤێرنس دەکەن گەیاندوە.\nگرتە ڤیدێۆکان بە کامیرەی "ماستکام-زی" 2 چاو گیراوە کە لە تەلەفوونی دەستیدا بەکاردێت. جوستن ماکی کارپێکاری "ماستەرکام-زی" دەڵێت "ڕوونیی ڤیدێۆکە توانای کامیرەکە دەردەخات."\nکاری ئینجینیوتی ئاراستەی پلانی نێردراوەکانی داهاتوو دەکات و چۆن ئەو جۆرە فڕۆکانە هاریکار دەبن لە دەستنیشانکردنی ئەو جێگایانەی ئۆتۆمۆبێڵ بۆی دەچێت و چۆن دەتوانێت بەئاسانترین شێوە بچێت.\nبێچکە لە کامیرا و ئامێری بێتەل و باتری بە سۆلار نەوژەن دەکرێتەوە، ئینجینیوتی هیچ ئامێرکی زانستی لەخۆ ناگرێت.\nشارەزایان لە ئوسترالیا داوا دەکەن فرۆشتنی جگەرە لە سوپەر مارکیتەکان قەدەغەبکرێت\nسیدنی ،ئوسترالیا- شارەزایانی تەندروستی گشتی ئوسترالیا هەوڵی نوێ دەدەن بۆ ڕێگریکردن لە جگەرەکێشان، دەرئەنجامە زیانبەخشەکانی بە زیانی ئەزبستۆس و قرقوشمی لەب ۆیاخدا هەیە دەشوبهێنن.\nلە بواری ڕێگری لە تووتن ئوسترالیا ڕابەرایەتی جیهانی کرد، یاسای پێچانەوەی پاکەتی لە ساڵی 2021دا دەرکرد ، باجی لەسەر بەرز کردەوە و ئاگاهی تەندروستی لە شوینە گشتیەکان بەوێنەوە بڵاوکردەوە و لەسەر پاکەتی جگەرە بەگەورەیی دەبێت بنوسرێت و دەرکەوێت.\nبەڵام چالاکوانانی دژ بە جگەرەکێشان دەڵین ئەم هانگاوانە ڕێگریی تەواوەتی نین لە جگەرەکێشانی خەڵکی. شارەزایانی تەندروستی گشتی دەیانەوێت جگەرە لە سوپەرمارکێتا بۆ فرۆشتن نەمێنێت.\nلە بابەتێکدا ڕۆژی 2شەممە لە گۆڤاری تەندروستی ئوسترالیادا بڵاوکرایەوە توێژەرەوان دەڵین بەکارهینانی تووتن لەسەرخۆ کەم دەبێتەوە. بەپێی دوا ئاماری حکومەت ٪14ی دانیشتوانی ئوسترالیا جگەردەکێشن، لە ساڵی 1977دا 37٪ بوون.\nکۆراڵ گارتنەر بەرێوەبەری ناوەندی نیشتمانی توێژینەوەی پزیشکی و تەندروستی کە دامەزراوەیەکی حکومەتە دەڵێت "لەسەرخۆ گەیشتوینەتە ئەم خاڵە. لە ئێستادا لە قۆناغێکداین لەوباوەڕەداین کاتی ئەوە هاتوە بیر لەوە بکەینەوە بەرهەمەکانی تووتن کاتی نەفرۆشتنی بۆ دیاری بکرێت، واتە بیکەین بە بەرهەمێکی نایاسایی یاخود قەدەغەکراو".\nتوێژەرەوان دەڵین توێژینەوەکان لە ئوسترالیا و ئینگلتەرا و کەنەدا و هۆنگ‌کۆنگ دەردەخات نیوەی کەسانی گەورە دەیانەوێت بەقۆناغ دەست لە جگەرەکیشان هەڵگرن. لە مانگی 4دا حکومەتی نیوزلەندا پێشنیازێکی هەبوو چەند هەنگاویکی نوی پەیڕەو بکرێت لەوانیە بە ڕێژەیەکی لە بەرچاو فرۆشتنی تووتن سنوردارکات.\nشارەزایانی تەندروستی حکومەت دەڵێن جگەرەکێشان هۆکاری سەرەکی نەخۆشیەکان و مردنە لە ئۆسترالیا کە دەتوانن خۆیانی لێبپارێزن.\nحکومەتی ئوسترالیا ووتی بەردەوام دەبێت لە دۆزینەوەی هەنگاوی نوێ بە بەڵگەوە بۆ بەردەوامبوون لە کەمکردنەوەی بەکارهینانی تووتن.\nفەیسبووک پلانی هەیە هەزاران نووسین و ڤیدێۆی بە مەبەست لەسەر پرسی هەستیار بسڕێتەوە\nکۆمپانیای فەیسبووک ڕایگەیاند پلانی هەیە بۆ لابردنی سڕینەوەی نووسین و ڤیدێۆی پروپاکەندە و بەمەبەست لەسەر پرسی هەستیار، وەک بابەتەکانی باس لە نەژاد و تەندروستی و باوەڕی ئاین و بیروباوەڕی سیاسی و ئاراستەی سێکسی دەکات.\nکۆمپانیاکەی بەم دوایەنە ناوی بۆ "میتا" گۆڕی و زۆرترین داهاتی لە رێگای ڕیکلامی دیجتاڵە هەیە، لەچەند ساڵی دوایی‌دا سەبارەت بە شێوەی ریکلامەکانی بۆتە جێگای ڕەخنەوە چاودێری ورد.\nلە بڵاوکراوەیەکدا فەیسبووک نموونەی لەسەر چینەکان هێنایەوە بوونتە ئامانج و چی دی لەسەر پێگە کۆمەڵایەتیەکی ڕێگای پێنەدراوە، وەک باسەکانی لەسەر "شێرپەنجی سی" دەکرین، هەروەها لەسەر "ڕۆژی جیهانی شەکرە"و "ڕۆشەنبیری هاوڕەگەزبازی" و "جەژنەکانی جولەکە" یاخود بیروباوەڕی سیاسی و پرسی کۆمەڵایەتی . لەمبارەیەوە ووتی گۆڕانکاریەکان لە 19ی مانگی 1ی ساڵی 2022 دەست پێدەکات.\nدەربارەی توانای بەئامانجکردنی ورد، کۆمپانیاکە تووشی ڕەخنەی تووند بۆتەوە، لەوانە پێشێلکردن، وەک چیاکاری کەمینە لاوازەکان و بەئامانجکردنیان. لە ساڵی 2019دا ڕەزامەندی لەسەر گۆڕانکاریدا لە پێگەکەی بکرێت وەک بەشێک لە سەودا لەسەر پرسی جیاوازیی نیشتەجێ.\nگراهام مۆد جیگری سەرۆکی کۆمپانیاکە بۆ فرۆشتنی بەرهەمە ریکلامەکان لە بڵاوکراوەیەکدا ووتی "گوێبیستی نیگەرانی بووین شارەزیان هەیانە لەسەر بە ئامانچکردن، بەشێوەیەک بەکار بێت ببێتە هۆی دۆخی نەگەتڤ بۆ کەسان و گروپی نوینەراتی تەواویان نیە".\nکۆمپانیاکان و گروپی پرسی کۆمەڵایەتی و ئەوانەی ڕیکلام بۆ هەڵمەتی سیاسی دەکەن پێگەی فەیسبوکیان بەکارهێناوە، لە بڵاوکراوەکەدا مۆد دەڵێت "لابردنی ئەم ریکلامانە بەریارێکی ئاسان نەبوو، ئەزانین ئەم گۆڕانکاریانە بە نەگەتڤ بەسەر هەندێک کۆمپانیاو دامەزراوەدا دەشکێتەوە". دەشڵێت "هەندێک کۆمپانیای ڕیکلام نیگەرانن لەوەی چیدی نەتوانن ئەو ڕیکلامانە بۆ گۆڕانکاری کۆمەڵایەتی بەسوود بەکاربێنن ".\nپێگەی فەیسبووک دەڵێت هێشتا دەتوانرێت لە فەیسبووک ڕیکلام بکرێت و کۆمەڵگا بکرێتە ئامانج، ئەوانەی مەبەستیانە و بگەنە ئەو کەسانەی لایەنگری ئەو بیرو بۆچونانەن.\nئەم هەنگاوە گۆڕانکاریەکی سەرەکیە لە ڕوانگەی کۆمپانیاکە دەربارەی ریکلامی کۆمەڵایەتی و سیاسی، هەرچەندە پێشبینی ناکرێت کاردانەوەی گەورەی لەسەر داهاتی کۆمپانیاکە هەبێت. سەرۆکی جێبەجێکار مارک زوکیربێرگ لە ساڵی 2019دا مەزەندەی کرد وەک نموونە ریکلامی سیاسی تەنها 0.5٪ی داهاتی فەیسبووک دەبێت لە ساڵی 2020دا.\nبەرنامەی زانست و تەکنەلۆجیا 22-11-2021


دەزگا حزبییەکان بەخێر نەوت بەسەر خەڵکدا دابەش دەکەن | ROJnews\nهەینی, 21 فبر 2020 - 07:39\nلە ماوەی ڕابردوودا، هەریەکە لە دەزگای خێرخوازیی بارزانیی سەر بە پارتی دیموکراتی کوردستان، گروپی کۆمپانیاکانی قەیوانی سەر بە ئیدارەی گشتیی یەکێتیی، کۆمپانیای فاروق گروپ لە سلێمانی، شاسوار عەبدولواحید سەرۆکی جوڵانەوەی نەوەی نوێ و حاجی کاروان ئەندامی خولی پێشووی پەرلەمانی هەرێمی کوردستان وەک "خێر" دەستیان بە دابەشکردنی نەوت کردبوو بەسەر هاوڵاتیاندا.\nلەکاتێکدا ئەرکی حکومەتی هەرێمی کوردستان و وەزارەتی سامانە سروشتییەکانە، ساڵانە نەوتی سپیی بەسەر هاوڵاتیان دابەش بکەن لەم هەرێمەدا، کە ڕۆژانە سەدان هەزار بەرمیل نەوت هەناردە دەکات، لەسەر ئەم بابەتە بۆچوونی هاوڵاتیانمان وەرگرت.\nئامانج جەلال، عاربانەیەکی وەستاندبوو چەرەسی دەفرۆشت، وەک خۆی وتی: من ئەمساڵ نەوتم وەرنەگرتووە و لە بازاڕدا کڕیومانە، لەکاتێکدا ئەمە ئیشی حکومەتە لە ساڵێکدا لانیکەم بەرمیلێک نەوت دابەش بکات، ئێمە نەوتمان زۆرە بەڵام دیارە بەهۆی بێدەنگیی خەڵکەوە ئەوان بۆیان چووەتە سەر بۆیە نەوت دابەش ناکەن.\nعەبدوڵقادر مەجیدیش هاوڵاتییەکی کرێچیی دانیشتووی سلێمانییە، دەڵێت: ئەمساڵ بەرمیلێک نەوتم کڕیوە بە ١٣٥ هەزار، کەم بەکاری دەهێنین بۆ ئەوەی بەشمان بکات، ڕەنگە تا سەرما کۆتایی دێت بەرمیلێکی دیکەش بکڕم، لەکاتێکدا ئەگەر وەک پێویست بەکاری بهێنم ئەوا ساڵی سێ بەرمیل نەوتم پێویستە.\nدەشڵێت: ئەوە مافی خۆمانە نەوت وەربگرین، بەڵام حکومەت دابەشی ناکات و وەک خێر پێمان دەدات و دەیکەن بە چاکە بۆ خۆیان.\nعەلی سەلیم، هاوڵاتییەکیی دانیشتووی شارۆچکەی عەربەتە و خانەنشینە، دەڵێت: ئەوە سێ ساڵە نەوتمان وەرنەگرتووە، بەرمیلم کڕی بۆ نەوت کەچی قەیرانی غازیشی هاتە سەر، هەتا ئەم دەسەڵاتە لەسەر حوکم بن، نە نەوت دەبینین و نە غاز.\nدەشڵێت: هەتا ئێستا حەوت دەبە و دوو بەرمیل نەوتمان بەکارهێناوە و بەرمیلم بە ١٢٥ هەزار کڕیوە، ئەمساڵ سێ تانکەر نەوتیان ناردووە بۆ عەربەت، تەنها کۆمەڵێک ماڵ وەریگرتووە و تەواوبووە، ئێمە مافی خۆمانە ئەوان دەیخۆن کەچی بە خێر نەوتەکەمان بەسەردا دابەش دەکەن.\nڕەحمان محەمەدیش دانیشتووی سلێمانییە و دەڵێت: بەرپرسەکان نە بێ نەوتیی دەبینن و نە سەرما، ئەمە تەنها بۆ خەڵکی هەژارە، خەڵکەکەش ملی بۆ کەچکردوون، ئەوانیش بە ئارەزووی خۆیان هەڵسوکەوت دەکەن، نەوت دابەش نەکەن مووچە دابەش نەکەن بە ئارەزووی خۆیانە، بۆ نەوت بۆ بەنزینخانە ئەهلییەکان هەیە بۆ ئێمە نییە؟.\nدابەشنەکردنی نەوت بەسەر هاوڵاتیان لە کاتێکدایە، لە ماوەی ڕابردوودا وەزیری وزەی ئەمریکا لەمیانی کۆبوونەوەی لەگەڵ مەسرور بارزانیی، سەرۆکی حکومەتی هەرێمی کوردستان، ئاشکرایکرد، هەرێمی کوردستان لە وڵاتی لیبیا زیاتر نەوت دەفرۆشێت.


رۆژان رەحمان رەسول | 16:19:51 2019-08-27 | (164) جار خوێندراوەتەوە\nبۆ یەکەمجار نووسین و بیرکردنەوەی فەلسەفەی فەرمی و ئەکادیمی ژنێکی کورد بە زمانی کوردی لە دوو کتێبدا لە بازنەی فەلسەفەدا دۆکیومەنت كران.\nبۆ یەکەمجارە نووسین و بیرکردنەوەی فەلسەفەی فەرمی/فۆرماڵ و ئەکادیمی ژنێکی کورد، به‌ناوی "د. ساماڵ مانیی"، بە زمانی کوردی لە دوو کتێبی (هەگبەی زانین ی یەکەم) و (هەگبەی زانین ی دووەم)دا لە بازنەی فەلسەفەدا دۆکیومەنت كرا.\nهەردوو کتێبه‌كه پارساڵ لە هەرێم و ئەمساڵ لە ڕۆژهەڵاتی كوردستان بڵاوکرانەوە و هه‌روه‌ها بە دیجیتال خراونەتە بەرچاوی بازنەی فەلسەفەی جیهانی، تاوەکو لە ناو زانکۆکانی جیهاندا لە کەنەدا و ئەمەریکا و ئۆستورالیا و ئەورۆپا و بەریتانیا ببینرێت و پێی بزانرێت.\nد. ساماڵ مانیی نوسین و بیرکردنەوە فەلسەفیەکانی بە زمانی ئینگلیزیش هەر بە هەمان شێوە دۆکیومەنت و بە دیجیتاڵ کراون.\nد. ساماڵ مانیی، لە باشوری کوردستان لەدایكبووە و گەورە بووە، هەر باشووری كوردستان بووە بە سیاسیکار و وەکو ژنێک لە شاخ پێشمەرگەی پێش ڕاپەڕین بووە، لەدوا ناوەندی هەشتاکاندا بووە بە پەنابەر لە بەریتانیا، لە ١٩٩٣وە بووە بە خوێندکاری فەلسەفە لە زانکۆی لەندەن و ژیان وکاتی خۆی تەرخان کردوە بۆ فەلسەفە و هەر لەوێ بەکالۆریۆس و ماستەری بەدەست هێناوە، دواتر بۆ فراوانکردنی زەمینەی تێگەیشتن و بیرکردنەوە فەلسەفیەکانی ڕوویکردۆتە ئەورۆپا و لەوێ دکتۆرای لە فەلسەفەدا بەدەست هێناوە.\nجێی باسه، بە دۆکیومەنت و بە دیجیتاڵ کردنی کتێب و نوسینە فەلسەفیە فۆرماڵە ئەکادیمیەکان، واتە تۆمارکردنیانە لە ناو مێژووی بیرکردنەوە فەلسەفیەکاندا و لەناو فەیلەسوفەکاندا، ئەم هەوڵە ماوەی بیست ساڵە لە لایەن دەزگا و سەنتەرە فەلسەفیە جیهانیەکانەوە ئیشی بۆدەکەن و لە ئێستادا بە تەواوی جێگەی خۆی سەقامگیر کردوە لەناو بازنەی فەلسەفیدا.


"لە 5 مانگدا 78 چەکدار و سەربازی تورکی لە سووریا کوژراون"\nروانگەی سوری: گۆڕینی دیمۆگرافیای عەفرین بەردەوامە\nKurdistan24 سلێمانی 13:27 2022/06/13\nسووریا سووریا عەفرین رۆژئاوای كوردستان\nروانگەی سووری ئاشکرایکرد، لە پێنج مانگی ئەمساڵدا 146 کەس لەناوچەکانی ژێر دەسەڵاتی تورکیا لە سوریا کوژراون کە 78ـیان چەکداری سوری و سەربازی تورکی بوون.\nبەپێی ڕاپۆرتێکی بنکۆڵکاری روانگەی سووری بۆ مافەکانی مرۆڤ، لە ئەنجامی کردەوە توندوتیژییەکان لە ناوچەکانی ژێر دەسەڵاتی تورکیا و گرووپەکانی نزیک لێی، لە پێنج مانگی سەرەتای ئەمساڵدا لە گوند و شارۆچکەکانی پارێزگاکانی حەلەب و حەسەکە و رەقە 146 کەس کوژراون.\nژمارەیەك چەکدارانی سەربە تورکیا لە عەفرین\nروانگەی سووری دەڵێت، لەو ژمارەیە 57 یان مەدەنی بوون کە 12 منداڵ و 4 ژنیان تێدایە، هەروەها 78ـیان سەربە گرووپە چەکدارەکان بوون و 9ـشیان سەربازی تورکی بوون لەگەڵ خۆکوژێک و کەسێکی نەناسراو.\nکۆمەڵگەیەکی نیشتەجێبوونی ئەو عەرەبانەی لە عەفرین نیشتەجێکراون\nهەروەها دەشڵێت، لە سەرەتای ئەمساڵەوە زیاتر لە 272 کەسی برینداربوون کە لە نێوانیاندا کەسانی مەدەنی و سەربازی هەن.\nراپۆرتی روانگەی سووری:\n- لە ناوچەی" قەڵغانی فوڕات" کە شارۆچکەکانی باب و ئەعزار و جەڕابلوس دەگرێتەوە، 74 کەس کوژراون لەگەڵ برینداربوونی 154 کەسی دیکە.\n- لە ناوچەی" چڵی زەیتون" کە شاری عەفرین و دەوروبەری دەکات لەسەرەتای ئەمساڵەوە 38 کەس کوژراون، لەگەڵ برینداربوونی 89 کەسی دیکە لە کەسانی سەربازی و مەدەنی.\n- لە ناوچەکانی" کانی ئاشتی" کە سەرێ کانی و گرێ سپی دەگرێتەوە، لە پێنج مانگدا 34 کەس کوژراون لەگەڵ برینداربوونی 29 کەسی دیکە.\nبەگوێرەی راپۆرتەکە، لە ماوەی ئەو پێنج مانگەدا 60 حاڵەتی شەڕی چەکداری عەشایەری و خێزانی لەگەڵ شەڕی ناوخۆیی لە نێوان گرووپە چەکدارەکان روویانداوە کە بەهۆیانەوە 54 کەس کوژراون.\nهەروەها لەوماوەیەدا 37 تەقینەوە لە ناوچەکانی ژێر دەسەڵاتی تورکیا و گرووپەچەکدارەکان روویانداوە و بەهۆیانەوە 26 کەس کوژراون، پێنج لە کوژراوەکان فەرماندەی سەربازی بوون.\nروانگەی سووری روونیشکردووەتەوە، چالاکانیان لەو پێنج مانگەدا 341 حاڵەتی دەستگیرکردنیان تۆمارکردووە لەلایەن گرووپەکانی سەر بە ئەنقەرە و هەواڵگری تورکیاوە کە دوانیان منداڵ بوون، هەروەها لەو ژمارەیە 120 یان بە کەفەلەت و پڕکردنەوەی بەڵێننامە ئازادکراون بەڵام 221 یان هێشتا لە زینداندان.\nبەپێی ڕاپۆرتی رێکخراوەکە لەو ماوەیەدا 64 حاڵەتی فڕاندن هەبووە لە لایەن کەسانی نەناسراو و سەربازییەوە کە لەنێویاندا منداڵێک و 5 ژن هەیە.\nهەروەها رێکخراوەکە لەماوەی ئەو پێنج مانگەدا 531 حاڵەتی پێشلکاری جۆراوجۆری بەرامبەر هاوڵاتیان تۆمارکردووە لە ناوچەی ژێر دەسەڵاتی تورکیا و گرووپەچەکدارەکانی نزیک لێی.\nروانگەی سوری دەڵێت، لەو ناوچەیەی کە ئەردۆغان بە " ناوچەی سەلامەت" ناوی دەبات، دۆخی ژیان و مرۆیی خراپتر بووە ئەوەش بووەتە هۆی نیگەرانی و بێزاری خەڵک کە بەهۆیەوە دەیانجار خۆپیشاندان ئەنجامدراوە.\nسەبارەت بە گۆڕینی دیمۆگرافیای شاری عەفرین ڕوانگەی سوری دەڵێت، رێکخراوی بەیزای کوێتی ئامادەکاری دەکات بۆ کردنەوەی قۆناغی دووەمی ئۆردوگای" گوندی بەسمە" کە لە 8 یەکەی نیشتەجێبوونی پێکدێت کە 125 شوقەی نیشتەجێبوون لەخۆدەگرێت. لەگەڵ بەردەوام بوون لە دروستکردنی 6 یەکەی نیشتەجێ بوونی دیکە، هەمووشیان لەسەر زەوی کشتوکاڵی دروستدەکرێن.\nلە مانگی نیسان گرووپی سوڵتان موراد دەستیکردووە بە دروستکردنی ئۆردوگای بۆ دانیشتووانی شاری حمس لە ناحیەی شران لە عەفرین کە پێکدێت لە 360 خانوو، هەروەها گرووپەچەکدارەکانی دیکەش بەردەوامن لە درستکردنی شوێنی نیشتەجێبوون بۆ ئاوارە عەرەبەکان لە دەرووبەری ناحییەکە.\nلە مانگی ئایاریس کۆمەڵەی دەستی سپی کوێتی ئۆردوگایەکی لە ناحییە جەندەریس لە عەفرین تەواو کرد کە لە 250 خانوو پێکدێت.\nبەپێی راپۆرتەکەی ڕوانگەی سوری، یەکەکانی نیشتەجێوون لەسەر زەوی کشتوکاڵی یان لەدامێنی گردەکان دروستدەکرێن دوای ئەوەی درەختەکان دەبڕدرێنەوە و پاشان لە بازاڕدا دەفرۆشرێنەوە.


وەزارەتی دارایی، خشتەیەكی نوێی مووچەی ڕاگەیاند\nWED, 24 JAN 2018 12:29 | KDP.info\nهەولێر-KDP.info- بەڕێوەبەرایەتیی راگەیاندن و پەیوەندییەكانی وەزارەتی دارایی و ئابووری ڕایدەگەیێنێت، رۆژی پێنجشەممە دابەشكردنی مووچە دەست پێ دەكات و بەم شێوەیەیە:\nیەكەم: رۆژی پێنجشەممە 25/1/2018 مووچەی وەزارەتی شەهیدان لەگەڵ كەسوكاری شەهیدان و ئەنفال و زیندانیانی سیاسی دابەش دەكرێت.\nدووەم: رۆژی شەممە 27/1/2018 مووچەی وەزارەتی دارایی و ئابووری دابەش دەكرێت.\nسێ یەم: رۆژانی یەكشەممە و دووشەممە 28-29/1/2018 مووچەی وەزارەتی ناوخۆ و دەزگاری كاروباری مین دابەش دەكرێت.\nچوارەم: رۆژی سێشەممە 30/1/2018 مووچەی ئەم وەزارەتانە دابەش دەكرێت.\n1_ خوێندنی باڵا\n3_گواستنەوە و گەیاندن\nپێنجەم: رۆژی چوارشەممە 31/1/2018 مووچەی ئەم وەزارەت و شوێنانە دابەش دەكرێت.\n1_ ئەوقاف و كاروباری ئایینی\n2_ كشتوكاڵ و سەرچاوەكانی ئاو\n3_ كار و كاروباری كۆمەڵایەتی\n5_ دیوانی چاودێری دارایی\n6_دەستەی مافی مرۆڤ\n7_ دەستەی ناوچە كوردستانیەكانی دەرەوەی ئیدارەی هەرێم\n8_ پاراستن و چاككردنی ژینگە\n9_ دەستەی وەبەرهێنان\n11 كۆمسیۆنی هەڵبژاردن و راپرسی\nشەشەم: رۆژی پێنجشەممە 1/2/2018 مووچەی ئەم سێ وەزارەتە دابەش دەكرێت\n1_ وەزارەتی كارەبا\n3_ وەزارەتی پیشەسازی و بازرگاكانی\nتێبینی/ رۆژی شەممە 27/1/2018 سەرەڕای پشووی فەرمی، بەڵام دابەشكردنی مووچە بەردەوام دەبێت.


یەکبوون: جڤاکا مە گوهدارییا دەنگێ ژنێ دکەت لێ ناهێلیت کچێن مە ببنە سترانبێژ - وارمیدیا\nیەکبوون: جڤاکا مە گوهدارییا دەنگێ ژنێ دکەت لێ ناهێلیت کچێن مە ببنە سترانبێژ\nمێژوویا به‌لاڤكرنێ: 2017/04/30 - 3:12 م\nیەکبوون هونەرمەندەکا ژن یا خوەدان شێوازەکێ تایبەت و جوادیە، یەکبوون ئەو خانما سترانا رەسەنا کوردی تێکهەلی موزیکێن سەردەم یێن جیهانی کرین، هند جاران دناڤ ستران و کلیپێن خوە دا ئەکتەرییێ ژی دکەت.. هند جاران بۆ دەمێن درێژ بێدەنگ دمینیت.. وار میدیا ژبۆ پتر ئاشنابوون ب هونەر و ستایل و دیتن و داخوازی یێن یەکبوونێ هەڤپەیڤینەکا تایبەت دگەل دا کرییە.\n* هونەرێ یەکبوونێ هوونەرەکە تا رادەیەکێ مەزن خوەدی شێواز و تایبەتیا خوەیە؟ هەبوونا ستایلەکێ تایبەت ب هونەرمەندی ڤە تا چ رادە گرنگە و چاوا هونەرمەند دێ بیتە خوەدی ستایلێ خوە یێ تایبەت؟\n-ستایلێ تایبەت ب هونەرمەندی ڤە ناسنامەیەکە و گرنگیا وێ ل گۆر کەسان تێ گوھەرتن. ھەگەر مرۆڤ بخوازیت تەنێ پارەیان قازانج بکەت، وی دەمی نە پێوستە ستایلەکی هەلبژێریت یان بئافرینیت، لێ ئەگەر کەسەک هونەرمەند بیت و مەرەمێن هونەری هەبن وی دەمی ستایل گەلەکێ گرنگە.\nب جەرباندنان و گوھداریکرنا ستایلێن جودا مرۆڤ دکاریت بیتە خوەدان ستایلێ خوە یێ تایبەت.\n* یەکبوون د سترانێن خوە دا موزیک و فولکلۆرا کوردی تەڤلی موزیکێن رۆژئاڤا یێن مینا جاز و راک دکەت، سەدەمێن ڤێ یەکێ چنە تو فولکلۆرێ کوردی تەڤلی موزیکێن سەردەم یێن رۆژئاڤا دکی؟\n-مرۆڤ کو ل باژاری مەزن ببیت دبیتە کەسەکێ پێگەهشتی و ئاڤا، گوھداریکرنا سترانان ژ پەروەردە و ھەڤال و ھۆگرێن خوە ب دەستڤە دئینیت. ئەو بوو سەدەم کو من ئەڤ جۆرە هونەرە ھلبژارت و ئەز پتر خوە نێزی ڤان جۆرە ستایلان دبینم.\n* یەکبوون ژ بۆ کێ سترانان دبێژیت؟ تو دخوازی زێدەتر کی گۆھدارییا سترانێن تە بکەن؟\n-ئەز ب راستی زووبزوو سترانان نابێژم. کێفا من پتر ب گرۆپێن موزکێ و دەرکەتنا ل سەر ستێجی دهێت.\nھەتا نھا گەلەک جارا ئەز ب رێخکستییێن حزبان یان کۆمپانییان دەرکەتمە سەر ستێجێ ئاهەنگان و جەماوەرێ بەرهەڤ بووی ئەو کەس نەبوون یێن تەنێ ژ بەر من هاتین ئانکو حەژێکەر و گوهدارێن من یێن تایبەت نەبوون. ئەز دخوازم کەسێن ب ھشمەند و ئەوێن تەنێ ژبەر دهێن ئاهەنگان گوھدارییا من بکەن.\n* چەند یا گرنگە هونەرمەند ب تایبەتی دەنگبێژ خوەدی کارەکتەرەک رەوشەنبیر بیت، دیرۆک و فولکلۆرا مللەتێ خوە و یێن جیهانی باش بزانە و سەردەرییا وی دگەل موزیکێ ل سەر ئاستەکا زانستی و ئەکادمی بە؟\n-بەرسڤ د ناڤ پرسیارێ دایە. ئەرێ.. پێدڤییە ھونەرمەند خوەدان کەسایەتییەکا رەوشەنبیر و زانا بیت. گرنگە کو دیرۆک و فۆلکلۆرا مللەتێ خوە و یێن جیھانی باش بزانیت لێ ھونەر ژ دایکبوونێ پەیدە دبیت، ژ بۆ هندەکان پێدڤی ناکەت ئاکادامیک بن یان نا.\n* ژنێن سترانبێژ د قادا هونەرا کوردی دا کێم خوەیا دکن، ئەگەر چنە د هونەرا کوردی دا ژنێن هونەرمەند د کێمن و گەرهەبن ژی بەرهەمێن وان دکێمن، تو وەک خانمەکا هونەرمەند مینا هەڤالێن خوە یێن سترانبێژ بێدەنگ و وندایی! سەدەمێن ڤێ بێدەنگی و بەرزەبوونێ چنە؟\n-د ناڤ جڤاتا مە کوردان دە ھینا “فەۆدالی” ب شێوەیەکێ بھێز باندۆرا خوە ھەیە. ئەم حەز دکن کو ھونەرمەندێن ژن گوھدار بکەین لێ ناخوازین کەچێن مە ببنە سترانبێژ. ئەڤە ژی هەڤدژییە و ناکۆکییەکێ دەردخە ھۆلێ. ئەز ب خوە گەلەک دبیھیسم ژبۆ ھەڤالێن من یێن سترانبێژ ھەگەر گەلەک بێن ناسکرن و ب ناڤودەنگ ببن گۆتنێن نەخوەش ل سەر وان دهێنە گۆتن. ئانکو وەکو ژن نکارن ب کەدا خوە ب دلسۆزییا خوە د ناڤ ھونەرا کوردان دا جهـ بگرن. ب ڤی ئاوایی ب مخابنی ڤە مالباتا وان ناھێلە یان سترانبێژ نەوێرە ب رەحەتی کارێ خوە بکە…\n* ؟یەکبوون د کلیپێن خوە دا ئەکتەرییێ ژی دکەت، ئەرێ مەرجە هونەرمەند ژبلی دەنگبێژییێ د وارەکێ دن یێ هونەری دا شارەزا بیت؟ سەدەم چنە کلیپێن ژنێن سترانبێژ د کێمن و ئەو ب خوە ئەکتەرییێ د کلیپێن خوە دا ناکەن\n-من بەری نھا باھسا ھنەک زەحمەتی و ئاستەنگان کربوو. ئەگەر زەحمەتییا سترانبێژان قاتەک بیت، ئەکتەرییا ژنان 5 قات زەحمەتترە. لێ دیسا ژی ل گۆر شەرت و شورتا کوردان گەلەک سترانبێژ و ئەکتەرێن باش دەرکەتن. هێشتا مە پێدڤی ب گەلەک دەمی هەیە…\nسروودا رەش و سپی یا فه‌رهاد و رۆتیندایێ هاته به‌لاڤكرن\n2018/05/27 - 6:41 م\nجوان حاجۆى كلیپه‌كا نوو به‌لاڤكر\n2018/05/27 - 5:49 م\nروھا.. خوارنێن خوەش بۆ فتار و پاشیڤان دھێن بەرھەڤکرن\n2018/05/27 - 3:14 م\nالتنبيهات: یەکبوون: جڤاکا مە گوهدارییا دەنگێ ژنێ دکەت لێ ناهێلیت کچێن مە ببنە سترانبێژ – كوردى پۆست


Jîyan'name - ژیاننامە - مامۆستا سەید عەلی شیلانی - سيد علي شيلاني\nمامۆستا سەید عەلی شیلانی - سيد علي شيلاني\nماموستا و زانایێ نڤێسەر سەید عەلی یێ شیلانی، ژبنەمالەکا زانستخواز وئایین پەرورە وکورێ خودێ ژێڕازی ماموستا سەید عەلی عەبدولحەمیدێ شیلانی یە. بابێ وی ماموستا سەید عەلی عەبدولحەمید ژ زانایێن بەرچاڤ یێن دەڤەرێ بوویە، و سەرچاووکەک زانستی وجڤاکی بویە لسەر دەمێ خوە، هەروەکی ماموستا وگووتارخوین و وانەبێژ بویە ل گۆندێ بەهنونێ ل ناحیا باتیفا ل دەڤەرا زاخو، هەتا چوی بەردلوڤانیا خودێ تەعالا ل سالا ١٩٤٦ز. و دەیکا ماموستا سەید عەلی یێ شیلانی، خودێ ژێرازی صەدیقا ئارواسی بوویە، کچا سەید عەلی ئەبوبەکر ئارواسی خەلکا دەڤەرا وانێ ل کوردستانا باکوور\nماموستا سەید عەلی یێ شیلانی، لسالا ١٩٤٧ز وپشتی وەغەرکرنا بابێ خوە ل گوندێ بەهنوینێ ل دایک بوویە. لدوویڤدا خودێ ژێرازی دەیکاوی صەدیقا ئارواسی لگەل کورێ خوە سەید عەلی یێ شیلانی مالا خوە ڤەگوهاستن بو گوندێ شیلانێ، جهێ ملک ودەرامەتێ وانا\nماموستا پەروردە بوو دناڤ باوەاشێن ب رەحم و دلسوز وچاک یێن دەیکاخوە. ل دویفدا ل گەل دەیکاخوە هاتیە ناڤەندا ناحیا باتیفا بو خواندنا قوناغا سەرەتایی. ل سالا ١٩٦٠ز قوناغا سەرەتایی ل باتیفا ب دویماهیک ئینایە، و هەر دوێ سالێ دا دەیکاوی یا دلسووز مالا خوە ڤەگوهاستیە بو ناڤەندا قەزا زاخو ژبوخواندنا کورێ وێ بو قونا‌غێن ناڤەندی وئامادەیی\nل سالا ١٩٦٢ز، بزاڤا رزگاریخوازا کوردی سەرهلدایە، و ژبەر سەرهلدانا شەر وپيکدادانان\nددەڤەرێ دا، دناڤبەرا هێزێن پێشمەرگەى وهێزێن ئەرتشا عیراقی دا، ماموستا نەچار بوویە خواندناخوە بجیه بهێلت ل زاخو، و بزڤرت بو سەرچاووکێن ژیانێ ل گوندێ شیلانێ، کو دوی دەمی دا ژدەڤەرێن بزاڤا کوردی بوویە\nهەردوێ سالێدا ماموستای تەشەرروفا وەرگرتنا موولەتا زانستی (الإجازة العلمي) کریە، لسەر دەستێن خودێ ژێ ڕازی ماموستایێ ب ناڤ ودەنگ مەلا إسماعيل نعمت الله یێ ناڤشكي، و د وی دەمیدا ماموستا بەردەوام بویە لسەر وەرگرتنا زانستێن شەرعی. و هەروەها وانە گووتنێ بو فێرخوازێن دقوناغێن جیاوازدا\nهەر دوی دەمیدا؛ خێزان وزاروکێن ماموستای ژک دەربەدەربوینە بو توخویبێن تورکیا ولدویڤدا پەناهەندە بووینە ل وەلاتێ تورکیا. خێزانا ماموستای بو ماوێ سالەکێ ل کەمپێن پەناهەندان بوینە ل دەڤەرا ئامەدێ (دیاربەکرێ) ل کوردستانا باكور، ل تورکیا، لدویڤدا ب هاریکاریا هندەک کەسێن خێرخواز هاتە ڤەگوهاستن، ل گەل زاوکێن خوە، ب پێیان بو وەلاتێ ئیرانێ، و گەهشتن ماموستای ل وێرێ\nلسالا ١٩٩٧ز؛ ماموستا ڤەگەریایە بو ناڤ باوەشێن وەلاتی وئاکنجی بوویە ل باجێرێ زاخو. و دووبارە دەست بکارێ خوە کریە وەکو پێشنڤێژ وگووتاربێژ ل مزگەفتا شەهید مەلا ئەمین، لدویڤدا ماموستا هاتیە هلبژارتن ژلایێ ئێکەتیا زانایێن ئایینی ڤە ل هەرێمێ وەکو موفتی وسەروکێ لیژنا فەتوایێن شەرعی ل قەزایا زاخو، و هەتا نوکە ماموستا بەردەواما لسەر کار وپوستێ خوە\nل درێژاهیا ژیاناخوە و سەرەرای هەمی نەخوشیان ماموستای هەمی شیانێن خوە مەزاختینە بو بانگخوازی بو خودێ تەعالا ب حیکمەت وشیرەتێن چاک\nو هەروەها بەردەوام بویە، و هەتا نوکە، ب کومکرنا زانستخوازان وقوتابیان بو گوتنا وانێن شەرعی د بابەت وئاستێن جیاوازدا، ژقوتابیێن زانکو وپەیمانگەهان وئامادەییان ئەڤێن حەز ل زانستێن شەرعی هەیە\nماموستا روژانێن دووشەمب وپێنجشەمبان جڤاتا فەتوایێن شەرعی بڕێڤە دبت، بو چارەسەرکرنا کێش وگرفتێن خەلکێ ب گورەی بنەمایێن شەرعی. سەرەرای دەواما فەرمی، ماموستا بەردەوامە دبەرسڤدانا پرسیارێن خەلکێ ل مزگەفتاخوە. وهەروەها ماموستای ئامادەبوونەکا بەرچاڤ هەیە د دەزگەهێن ڕاگەهاندنێ دا و دبەرنامێن فەتوایێن راستەوخوو. وماموستا بەهرەدار بوویە ب ڤیان وڕێزگرتنێ ژلایێ گشتیا خەلکێ، ژبەر پابەندبوونا ئیمانی وخزمەت ورەوشتێ بەرز\nهەژی زانینێ یە، کو شێواز ومەنهەجێ ماموستای یا میانڕەو و ناڤنجیە د شلوڤەکرن وتێگەهاندنا ئایینی دا، و پیتە وبایەخ ددت پەروەردە کرن وفێرکرن لسەر بنەمایێن شەرعی ژ قورئانا پیروز وسونەتا پێغمبەری سلاڤێن خودێ لسەربن. هەروەها ماموستا پیتە ددت ب بابەتێن سەردەمیانە وپراکتیک ئەوێن پەیوەند ب ژیانا ڕوژانە یا خەلکێ وجڤاکی ڤە\nو دقوناغێن جیاوازدا ماموستا خودان شیان وحەز بوویە ب کارێ نڤێسینێ، وبەرهەمەکێ باش وجوان یێ هەی ژ کارێ نڤيسینا پەرتوکان ب زمانێ دەیکێ یێ کوردی، و هەروەها وەرگێران ژ زمانێ عەرەبی بو زمانێ کوردی، لیستەیا بەرهەمێن ماموستای د لاپەرێ "دەستنڤێس" دا ببینە


هەڵوسڕاوێكی باڵای گۆڕان ڕەخنەی توند لە سیاسەتی حزبەكەی دەگرێت – تۆڕی میدیایی خەڵک\n2021/01/16 - 10:30 AM\nهەڵسوڕاوێكی بالای گۆڕان ڕایدەگەیەنێت، بزوتنەوەی گۆڕان لەسەرەتای دروستبوونیەوە هەڵەیەكی گەورەی كرد كەسیڤی هێنایە ناوەو مافی بەهەموو كەسدا بەشێوەیەكی هەڕەمەكی و بێ هیچ فلتەرێك كێ بیەوێ دەتوانێ بۆ هەر پلەو پۆستێك سیڤی پێشكەش كات.\nنزار مەحمود بەرپرسی مەكۆی بزووتنەوەی گۆران لە هەڵەبجەی شەهید لە هەژماری خۆی بڵاویكردەوە، ئەو هەڵە گەورەیەی گۆڕان لەكاتی دروستبوونییەوە، وایكرد خەڵكێكی زۆر ئەوانەی بەدوای پۆستەوە بوون خۆیان خزاندە ناو ڕێزەكانی گۆڕان و بەو مەرامە كە پۆستێك وەرگرن بۆ خۆبردنە پێشەوە بەردەوام وتاری ئاگرین و شەڕەجنێو كاری نا بەرپرسیارانەیان دەكرد ساڵ دوای ساڵ و هەڵبژاردن دوای هەڵبژاردن ژمارەكەیان زیادی دەكرد و پلەی باڵا تریشیان داوا دەكرد كە كەسێكیان پۆستێكی وەردەگرت بەدوای پۆستی باڵاترەوە بوو كەكاندید دەكرا بۆ خولێكۍ هەڵبژاردن بۆ خولێ داهاتوش سیڤی پێشكەش دەكردەوە ئەگەر لە كوردستان بوایە جاری داهاتوو داوای عێراقی دەكرد.\nوتیشی”ئەو پۆستانەش بەرگۆڕان كەوتن زۆر كەم بوون ئەوانیش زۆر، بۆیە هەرجارەو چەند كەسێك بەبێ گوێدانە ئینتما بۆ گۆڕان و گۆڕانكاری چەند كەسێك سودمەند دەبوون و چەندین كەسیش نیگەران و دەكەوتنە پرتەو بۆڵە جار دوای جار بەشێكی زۆر لەو خاوەن سیڤیانە نائومێد دەبوون لەوەرگرتنی پۆست و پلەو لەشكری پرتەو بۆڵە تادەهات فراوانتر دەبوو”.\nڕوونیشیكردەوە، ئەمڕۆ بەشێك لەوانە چوونە پۆستەكان لەگەڵ ڕێزم بۆئەوانەی شایستەن و بەباشی كاری خۆیان دەكەن كەبە فلتری ڕێكخراوەیدا نەڕۆشتبوون شایستە نەبوون و هەستیان بە قورسی كارەكانیان و ماندوبونی هەڵسوڕاوان نەكردو زیانێكی زۆریان بەبزووتنەوەكە گەیاند و تۆوی بێمتمانەی گەورەشیان لەنێو خەڵك و گۆڕانخوازانیش چاند.\nئاشكراشیكرد، لەكاتێكدا بزووتنەوەی گۆڕان نە لایداوەو نە خیانەتی نیشتمانی كردووە، بەتەنها نەیتوانیوە پۆست بۆ ئەو سیڤیچیە خۆپەرستانە دیاری بكات كە تا دواساتەكانی یەكلاكردنەوەی سیڤیەكانیان لایەنگریان لەسیاسەتی گۆڕان دەكرد دوای یەك ڕۆژ لەیەكلاكردنەوەی چارەنووسی سیڤیەكانیان ئیتر بوونە پارێزەرو خەمخۆری خەڵك و دادپەروەری، بەداخەوە لەبێ ئاگاییەوە خەڵكێكیش پەلكێش دەكەن و پرتەو بۆڵەكانی ئەوان دەڵێنەوە، ئەگەر گۆڕانخوازان وشیار نەبن، دواجار لە سوودی گەندەڵكاران بەزیانی بەرەی گۆڕانخوازان كۆتایدێت.


شكاندنی قەڵەمەكەی(سۆران مامەحەمە)و تیرۆركردنی، ئیفسلاسی سیاسی دەسەڵاتی مافیایی..!! – Denegkan\nشكاندنی قەڵەمەكەی(سۆران مامەحەمە)و تیرۆركردنی، ئیفسلاسی سیاسی دەسەڵاتی مافیایی..!!\nهەواڵی تیرۆركردنی سۆران مامە حەمە یەكێك لە ڕۆژنامەنووسان و قەڵەمە بوێرو ئازادەكانی شاری كەركوك، كە لە گۆڤاری لڤین كاری دەكرد، بووە مایەی توڕەیی و ڕاچڵەكاندنی هەست و ویژدانی هەموو مرۆڤێكی ئازادی خواز لەكوردستان و دەرەوەی ووڵات. سۆران نموونەی ڕۆژنامەنووسێكی چاونەترس و ڕەخنەگر بوو لە دەسەڵاتێكی گەندەڵ كە قاچی كورسیەكانی دەسەڵاتیان لەسەر كەللەسەری ئازادیخوازان، وە زەبروزەنگ و سەندنەوەی ئازادییەكانی خەڵك و بە تاڵان بردنی سەروەت و سامانی خەڵكی كوردستان بەندە، وە بە تایبەتیش لەو بەرەڵایی و گەندەڵی ئیدارییەی كە لە شاری كركوك دا هەیە.\nكەم تا زۆر من نووسرواكانی سۆرانم بەرچاو كەوتووەو خوێندومنەتەوە، دوا بابەتی ئەو كە من خوێندمەوە "سۆزانیەكان كەركوك داگیر دەكەن" بوو، كە تێیدا سۆران باسی پۆلیس و ئەمن و بەرپرسی حیزبەكان وتێوەگلانیان دەكات لە كاری لەشفرۆشی و گەندەڵیدا، وە ئەوان وەك بەشێك لە سەرچاوەی فەسادی دەسەڵات لە شارەكەدا دەردەخات. دیارە بێشك ئەو ئەوبەدواداچوونەی سۆران وورد و دروستبوو، بەڵگەی دروستبوونیشی بووە مایەی ترس و ڕیسوایی ئەو بەپرسانەو دەسەڵاتیان، هەربۆیە ویستیان بە تیرۆركردنی سۆران ئەم دەنگە حەقخوازانەیە كپ بكەنەوەو ئەم قەڵەمە بوێرە بشكێنن.\nئەمڕۆ دوای تێپەڕبوونی زیاتر لە دە ڕۆژ بەسەر تیرۆركردنی سۆراندا، لێرەو لەوێ نموونەی سۆرانەكان یەك لەدوای یەك دەكەونە بەر هەرشەی كوشتن و تیرۆركردن و بە ئاشكرا بە تەلەفۆن لە دەرەوەو ناوەوەی كوردستانەوە هەڕەشەی كوشتنیان لێدەكەن. ئەوەی كە كێیە بەم كارەهەڵدەستێت و هەڕەشەی كوشتن لە نووسەران دەكات، لای خەڵكی و نووسەران خۆیان ڕۆشنە، لە هەمان كاتدا بەشێكی زۆری پەنجەی تاوانەكانیش ڕوویان لە دەسەڵاتدارانی كوردستان و بە تایبەتیش هەردوو حیزبی زلهێزی كوردستان یەكێتی و پارتییە و ئەوان بە بكوژی سۆران تۆمەتبار كراون، بە تایبەتیش دوای كوشتنی سۆران ئەوان مێش میوانیان نییەو هەڵویستی ڕۆشنیان لەوبارەوە نیشان نەداوە، ئەمەش بۆخۆی ئەگەری ئەنجامدانی ئەم تاوانە لە لایەن ئەوانەوە ئەوەندەی تر بەهێز دەكات.\nتیرۆر كردنی سۆران و هەوڵی خامۆش كردن و كپ كردنی چرای ئازادی و دەنگی بوێری ڕۆژنامەنووسانی ئازادیخواز. نیشانەی بڕوا نەبوون بە ئازادی ڕادەبڕین، ئازادی ڕۆژنامەگەری، ئازادی بیركردنەوەیە لە لایەن هەردوو حیزبی دەسەڵاتداری كوردستانەوە، وە مایە پووچی هەموو ئیدعاكانیانە لەمەڕ ئازادی و دیموكراسی و مافی و مرڤ …هتد، و هەموو ئەو درووشمە بریقەدارانەن كە تەنها مەرەكەبی سەر كاغەزن و ڕۆژانە لە ڕێی میدیاكانیانەوە گۆێی خەڵكی كوردستانی پێكەڕ دەكەن. كوشتنی ڕۆژامەنووسان و هەڕەشەكردن لێیان، هێمایەكی بەهێزی پەیڕەوكردنی عەقڵییەتی خێڵەكی و ئەوپەڕی كۆنەپەرستییە لە لایەن دەسەڵاتەوە.\nدەنگ و قەڵەمەكەی سۆران و سۆرانەكان، دەنگێكی ئازادیخوازو قەڵەمێكی حەقخوازانەیە، و ڕیسوا كردنی گەندەڵی و دەسەڵاتی كۆنەپەرستی و خێڵەكییە، هەر بۆیە ئەم دەنگە بەهیچ هێزێك لەنێوناچێ و كپ ناكرێتەوە. سۆرانێكمان لێدەكوژن سەدان سۆرانمان لێیان وەدنگ دێن، قەڵەمێكمان دەشكێنن سەدان قەڵەم دەبن چقڵی چاوی بكوژان و دوژمنانی ئازادی و مافەكانی مرۆڤ و ئازادی ڕادەربڕین.\nڕیسوایی بۆ بكوژانی سۆران، سەرەخۆشیم بۆ خێزان و كەسو كاری سۆرانی ئازیز و هاوڕێیانی لە گۆڤاری لڤین.\nPrevious کڵاوه کوردیه‌که‌ی یه‌کێتی ئه‌وروپا\nNext با هەبێ (4)… كیبۆرد و (w.c)


ڕاگه‌یاندنی ڕۆژنامه‌گه‌ری بۆ دادگایی ئایینزاکان و ئازادکردنی سه‌رجه‌م زیندانیانی ڕووداوه‌که‌ی بادینان\nکه ئیسلام ڕازی نه‌بوو چه‌ند مه‌یخانه‌و میوانخانه‌یه‌ک له‌هه‌رێمه‌که‌دا هه‌بن خه‌ڵکه‌که‌ش ڕازی نابێت هه‌زاران مزگه‌وت و سه‌دان باره‌گای ئیسلامیش هه‌بن\nئێمه نیازمان نییه به وتار یاخود به ده‌ربڕینی هاوخه‌می یان به نواندنی کۆمه‌ڵێک دێڕی سواوی سیاسی و ئه‌ده‌بی بارودۆخه‌که هه‌ڵسه‌نگێنین و ڕای خۆمان ده‌رببڕین، به‌ڵکو بارگرژیه‌که زۆر له‌وه ئاڵۆزتره ته‌نها تێڕوانینێکی ئه‌ده‌بی و ئه‌خلاقی و سیاسی و ئه‌منیمان بۆ ڕووداوه‌کان هه‌بێت، یاخود زۆر له‌وه ترسناکتره که هه‌ندێک حزب ده‌یانه‌وێت له‌ڕێی هه‌بوون یان نه‌بوونی به‌ڵگه‌ی یاساییه‌وه به‌رپرسیارێتیان دابه‌شی یه‌کتر بکه‌ن.\nکاره‌ساتێکی زۆر گه‌وره ڕوویداوه، ته‌وژمێکی ئیسلامی به‌ڕێوه‌یه بۆشێواندنی ئازادییه تایبه‌تی و شه‌خصیه‌کانی تاک که به‌راورد ناکرێت به سوتاندنی باره‌گاکانی یه‌کگرتوو، به‌ڵام زۆربه‌ی لایه‌ن و ڕێکخراوه‌کان، وه‌ک پیشه‌ی ده‌یان ساڵه‌یان هه‌مان ئه‌و شمشماڵه ده‌ژننه‌وه که په‌یوه‌ست بووه به سیسته‌می په‌روه‌رده‌کردنی بیرکردنه‌وه‌و ئه‌خلاقی ماددی و مه‌عنه‌ویانه‌وه. ئێستا له‌هه‌موو که‌ناڵه‌کانی ڕاگه‌یاندنه‌وه ئه‌وه‌نده‌ی قسه له‌سه‌ر سوتاندنی باره‌گای ئیسلامی و پرۆسه‌ی دیموکراتی و دیکتاتۆریه‌تی ئه‌م پارت و ئه‌و ده‌سه‌ڵات ده‌کرێت نیو ئه‌وه‌نده باسی هۆو هۆکاره ڕاسته‌وخۆو ناڕاسته‌وخۆکانی سوتاندنی مه‌یخانه‌و میوانخانه‌کان ناکرێت و ئه‌سڵی کێشه‌که‌یان به‌لاڕێدا بردووه.\nهه‌ندێک نوسه‌رو ڕۆژنامه‌نوسیش، ته‌نها له‌به‌ر ئه‌وه‌ی بیرو تێزیان له‌گه‌ڵ پارتیدا نایه‌ته‌وه، دوور له هه‌موو ئه‌خلاقێکی نوسین و ڕۆژنامه‌گه‌ری، قسه له‌سه‌ر بنه‌ڕه‌تی کێشه ناکه‌ن و به‌هه‌ندێک ده‌ربڕینی بێ سه‌ره‌وبه‌ره که‌په‌یوه‌ست نییه به‌هیچ بنه‌مایه‌کی فکری و مه‌عریفیه‌وه لێدوان ده‌ده‌ن و له ماڵپه‌ڕه‌کانیانه‌وه به بایه‌خه‌وه بڵاوی ده‌که‌نه‌وه.\nئه‌وه به‌دحاڵیبوونێکی گه‌وره‌یه گه‌ر وا تێبگه‌ین و وا فێر بکرێین که ئه‌و کلتوره‌ی باره‌گای ئیسلامیه‌کانی سوتاند کلتوری پارتی یان ده‌سه‌ڵات یاخود نه‌رێت و شارستانیه‌ت و ئه‌خلاقی کوردی، یان بیرکردنه‌وه‌و ڕه‌هه‌نده فکریه‌کانی ئازادیخوازانه، به‌ڵکو ئه‌وه ئه‌خلاق و ده‌ستوورو یاساو نه‌رێت و بیرو تێزی ئیسلامه که وه‌ک نه‌رێت و وه‌ک پرۆسه‌یه‌کی کۆمه‌ڵایه‌تی بۆ کۆمه‌ڵگای ئێمه ماوه‌ته‌وه‌و کۆمه‌ڵگاکه‌مانی لێوان لێو کردووه له ڕه‌فتاری خوێناوی. به‌لای ئێمه‌وه ئه‌و ئه‌قڵ و ئه‌خلاقه‌ی دوکانی مه‌یفرۆشه‌کانی سوتاند هه‌مان ئه‌و ئه‌قڵ و ئه‌خلاقه‌ن که باره‌گاکانی یه‌کگرتوویان سوتاند، په‌یوه‌ندیه‌کی ڕاسته‌وخۆو ناڕاسته‌وخۆی هه‌یه به ته‌واوی ئه‌و ڕێکخاروو پارته دینیانه‌ی که قۆناغ له‌دوای قۆناغ له کوردستاندا په‌ره‌یان سه‌ندووه.!\nئه‌و نوسه‌رو ڕۆشنبیرانه‌ی دان به‌م ڕاستیه‌دا نانێن، هه‌رکه‌سایه‌تیه‌ک، هه‌ر ڕێکخراوێک، هه‌ر لایه‌نێک، هه‌ر حزب و داموده‌زگایه‌ک، له‌سه‌ر ئه‌م ڕووداوانه هه‌ڵویست بنوێنن و به‌ره‌نگاربوونه‌وه‌و ڕه‌فتاری توندوتیژی و یه‌کتر قبوڵنه‌کردن و ده‌مکوتکردن و داپلۆسینی به‌رامبه‌ر وه‌ک پرۆسه‌یه‌کی کۆمه‌ڵایه‌تی و دیارده‌یه‌کی دینی نه‌خوێننه‌وه‌و بیانه‌وێت ئه‌و دوو جه‌مسه‌ره به‌بیانوی بۆ من حه‌ڵاڵ و بۆ تۆ حه‌رام له‌یه‌ک بتارزێنن و مه‌به‌ستی خه‌ته‌رناکی ئه‌م ته‌وژمه له مه‌به‌ستی سه‌ره‌کی سوتاندنی مه‌یخانه‌و میوانخانه‌کان دوور بخه‌نه‌وه، کرده‌ی سوتاندنی مه‌ساجخانه‌و میوانخانه‌و مه‌یفرۆشان له‌گه‌ڵ کرده‌ی سوتاندنی باره‌گاکانی یه‌کگرتوو وه‌ک یه‌ک نه‌بینێت، سوتاندنی مه‌ساجێک و مزگه‌وتێک وه‌ک یه‌ک نه‌بینێت، ئیهانه‌کردنی بێ باوه‌ڕێک و مه‌سیحییه‌ک و یه‌زیدیه‌ک و موسڵمانێک وه‌ک یه‌ک نه‌بینێت، ئه‌وانه نه نوسه‌رن نه ڕۆشنبیرن نه ئازادیخوازن، نه نیشتیمان په‌روه‌رن، نه مۆدێرنن، نه که‌سایه‌تین، نه شیاوی ئه‌وه‌ن گوێ به هه‌ڵوێسته‌کانی بدرێت، به‌ڵکو ئه‌وانه بۆ گومڕایی و سه‌رلێشێوانی چاره‌نوسی گشتی له کۆمه‌ڵگاکه‌ماندا قووتبونه‌ته‌وه‌و موزایه‌ده‌ی ڕۆشنبیری و فکری و ئه‌ده‌بی و سیاسی به‌سه‌ر کۆمه‌ڵگاوه لێده‌ده‌ن. چونکه بیری شه‌ڕه‌نگێزی و ئه‌خلاقی تۆڵه‌سه‌ندنه‌وه‌و به‌زۆر سه‌پاندن له‌گه‌ڵ پرۆسه‌ی دیندا وه‌ک دوو هێڵی ته‌ریب وان و له‌یه‌ک جیا نابنه‌وه.!\nده‌بێت ئه‌وان به‌ئاگا بن له‌وه‌ی ئه‌وه‌ی له بادینان ڕوویدا دان به دان و چاو به چاو بوو، که ئیسلام ڕازی نه‌بوو چه‌ند مه‌یخانه‌و میوانخانه‌یه‌ک له‌هه‌رێمه‌که‌دا هه‌بن خه‌ڵکه‌که‌ش ڕێگه ناده‌ن ده‌یان باره‌گای ئیسلامیش هه‌بن، که ئیسلام قبوڵی نه‌کرد چه‌ند دانه‌یه‌ک له مه‌ساج له هه‌رێمه‌که‌ماندا هه‌بن خه‌ڵکه‌که‌ی تریش قبوڵ ناکه‌ن سه‌دان باره‌گای دینی له کۆڵانه‌کاندا قووت ببنه‌وه. مێژوو پێمان ده‌ڵێت که مه‌یخانه‌کانی کوردستان هاوڕێ و هاونشین و شه‌ونشینی ده‌یان و سه‌دان بیرمه‌ندو شاعیرو نوسه‌ری ناوداری گه‌له‌که‌مان بوون، به‌ڵام دین و باره‌گاکانی دینی ئیسلام هاوه‌ڵ و هاوده‌می سه‌دان هه‌زارتیرۆرست و ئینسانکوژ بوون. مێژوو پێمان ده‌ڵێت هه‌ر جۆره ئایینێک له کوردستاندا ژیابێت به ئه‌ندازه‌ی ئیسلام کوشتوبڕی مرۆڤه‌کانی نه‌کردووه‌و هیچیان وه‌ک ئیسلام به زۆره‌ملێی و داگیکاری نه‌هاتوونه‌ته کوردستان، هه‌ر ئاینێکیش بڕوای به هه‌بوونی مه‌ی و مه‌یخانه، میوان و میوانخانه نه‌بوو، بڕوای به ئازادی تاک نه‌بوو بڕوای به ئازادی گشتی و به ئازادی فره‌یی و دیموکراتی و پێکه‌وه‌ژیانی چینوتوێژه‌کانی کۆمه‌ڵگاش نییه.\nسوره‌تی المائدة ٤٥ ده‌ڵێت\nوَكَتَبْنَا عَلَيْهِمْ فِيهَا أَنَّ النَّفْسَ بِالنَّفْسِ وَالْعَيْنَ بِالْعَيْنِ وَالْأَنْفَ بِالْأَنْفِ وَالْأُذُنَ بِالْأُذُنِ وَالسِّنَّ بِالسِّنِّ وَالْجُرُوحَ قِصَاصٌفَمَنْ تَصَدَّقَ بِهِ فَهُوَ كَفَّارَةٌ لَهُ وَمَنْ لَمْ يَحْكُمْ بِمَا أَنْزَلَ اللَّهُ فَأُولَئِكَ هُمُ الظَّالِمُونَ.\nبۆمان نوسیون و له‌سه‌ریان کردوومانه به ئه‌رک هه‌ر که‌سێک که‌سێک بکوژێت ده‌بێت بکوژرێته‌وه، چاو به چاو، لووت به لووت، گوێ به گوێ، ددان به ددان، هه‌روه‌ها بۆ برین و زامه‌کانی تریش تۆڵه‌یان به‌گوێره‌ی خۆی بۆ ده‌سه‌نرێته‌وه، جائه‌وه‌ی له تاوانبار خۆش ببێت، ئه‌وه لێخۆشبوونه‌که‌ی ده‌بێته که‌فاره‌تی گوناهه‌کانی، جا که‌سێک حوکم و دادوه‌ری نه‌کات به‌و به‌رنامه‌یه‌ی که خوا دایبه‌زاندوه، ئائه‌وانه هه‌میشه سته‌مکارن.\nئه‌وانه‌ی باره‌گاکانی ئیسلامگه‌رایان سوتان و ئیهانه‌یان به یه‌کگرتوو کرد هاوته‌ریبن له‌گه‌ڵ ئه‌وانه‌ی مه‌یخانه‌کانیان سوتاندو ئیهانه‌یان به مه‌سیحی و دینه‌کانی تر کرد، به هیچ شێوه‌یه‌ک تاوانبار نین ئه‌گه‌ر تاوانێکیشیان هه‌بێت ئه‌وه‌یه که هه‌موویان به‌رهه‌می سیستمی په‌روه‌رده‌ی ئایینین.\nمه‌لا هه‌ر مه‌لایه، ئاینزا هه‌ر ئاینزایه، له‌هه‌ر کوێیه‌ک بێت، له‌هه‌ر زه‌مه‌نێکدا بێت، پارتی بێت یان گۆڕان، یه‌کگرتوو بێت یان یه‌کێتی و کۆمه‌ڵی ئیسلام، ئه‌نسار بێت، جوند بێت، زه‌رقاوی یان سه‌ربه‌خۆ یاخود ئه‌ندامی یه‌کێتی زانایانی ئیسلامی بێت، تاوانباری سه‌ره‌کین و هه‌ر ئه‌مانه‌ن که به‌شێوه‌یه‌کی ڕاسته‌وخۆ دووبه‌ره‌کی و بیری توندڕه‌وی و ئه‌خلاقی شه‌ڕانگێزی له کۆمه‌ڵگاکه‌ماندا بڵاوده‌که‌نه‌وه. ئیسلام هه‌ر ئیسلامه، یه‌کگرتوو نوێنه‌رایه‌تی بکات، کۆمه‌ڵ، بزوتنه‌وه‌ی ئیسلامی، ئوسامه بن لادن و ئیخوانه‌کان نوێنه‌رایه‌تی بکه‌ن، هه‌ر تاوانباری سه‌ره‌کین چونکه ئه‌مانه به‌شێوه‌یه‌کی ناڕاسته‌وخۆ دووبه‌ره‌کی و بیری توندڕه‌وی و ئه‌خلاقی شه‌ڕانگێزی له کۆمه‌ڵگاکه‌ماندا بڵاوده‌که‌نه‌وه.\nئه‌وه سه‌دان ساڵه له‌گه‌ڵ هه‌بوونی چه‌ندان پێگه‌ی ئایینی و چه‌ندان چه‌مکی جودایی میتافیزیکی له ده‌ڤه‌ری بادیناندا هه‌بوون و توندوتیژی له‌م جۆره، هێرشکردنه سه‌ر لایه‌نه ئابووری و کۆمه‌ڵایه‌تیه‌کانی تاک له‌ژێر هه‌ر بڕوبیانویه‌کدا بێت ڕووی نه‌داوه، به‌ڵکو خه‌ڵکی ئه‌وێ قوربانیی سه‌ره‌کی بوون.\nئێمه له‌کاتێکدا که ئیدانه‌ی ته‌واوی ڕووداوه پڕ له توندو تیژیه‌کانی بادینان ده‌که‌ین هاوکات له‌گه‌ڵیشیدا ئیدانه‌ی هه‌موو ئه‌و که‌سایه‌تی و قه‌ڵه‌م به‌ده‌ست و ڕێکخراوو حزب و باره‌گاو که‌ناڵی ڕاگه‌یاندنانه ده‌که‌ین که پشتگیری ته‌نها لایه‌کی مه‌سه‌له‌که ده‌که‌ن و لایه‌که‌ی تر پشتگوێ ده‌خه‌ن، له هیچ کاتێک و له هیچ شوێنێکدا ڕازی نابین به‌ناوی ئێمه‌و به‌ناوی ڕۆشنبیریه‌وه لێدوان بڵاوبکه‌نه‌وه، هه‌روه‌ها ئیدانه‌ی ده‌ستگیرکردنی ته‌واوی ئه‌و گه‌نج و لاوانه ده‌که‌ین که‌به‌و هۆیه‌وه بوونه‌ته قوربانی، داواکارین هه‌رچی زووتره لێپێچینه‌وه‌ی یاسایی له‌به‌رامبه‌ر ئه‌و گه‌نجانه بوه‌ستێنرێت که به تۆمه‌تی شه‌ڕانگێزی زیندانی کراون و هه‌رچی زووتره ئازاد بکرێت، له‌به‌رامبه‌ریشدا ڕێگه له‌هه‌موو ئه‌و باره‌گاو مه‌دره‌سه تیرۆرستی و مه‌لاو ئاینزادانه بگیرێت که گوتارو ڕه‌فتاریان به‌رهه‌می شه‌ڕانگێزی دروست ده‌کات.\nبڕوانه لاپه‌ڕه‌ی فه‌یسبووک له‌م لینکه‌وه\nڕێکه‌وتی بڵاوکردنه‌وه 2011-12-06 13:22:00\nبه‌شی ( مه‌ریوان هه‌ڵه‌بجه‌یی ) ئاماده‌کرد ( مه‌ریوان هه‌ڵه‌بجه‌یی: )\nمه‌ریوان, هه‌ڵه‌بجه‌یی, که, ئیسلام, ڕازی, نه‌بوو, چه‌ند, مه‌یخانه‌و, میوانخانه‌یه‌ک, له‌هه‌رێمه‌که‌دا, هه‌بن, خه‌ڵکه‌که‌ش, ڕازی, نابێت, همه‌ریوان, هه‌ڵه‌بجه‌ییمه‌ریوان, هه‌ڵه‌بجه‌یی, که, ئیسلام, ڕازی, نه‌بوو, چه‌ند, مه‌یخانه‌و, میوانخانه‌یه‌ک, له‌هه‌رێمه‌که‌دا, هه‌بن, خه‌ڵکه‌که‌ش, ڕازی, نابێت, هه‌زاران, مزگه‌وت, و, سه‌دان, باره‌گای, ئیسلامیش, هه‌بن Tags


لوقمان غه‌فوور: تره‌مپ ترسی خسته دڵی هه‌موانه‌وه. – WtariKurd\nلوقمان غه‌فوور: تره‌مپ ترسی خسته دڵی هه‌موانه‌وه.\n– Posted 3 weeks agoبابەتی: فرە بابەت\nكاتێك تره‌مپ له‌نێو ماڵی “سپی” یەوە هه‌ڕه‌شه‌ی “ڕەش”ی كرد، “عومران ئه‌حمه‌د خان نیازی” سه‌رۆك وه‌زیرانی پاكستان له‌تەنیشتییەوە سه‌ری بۆله‌قاند، وه‌ك ئه‌وه‌ی بڵێت كاتێك ئێوه‌ی ئه‌مریكایی، ژاپۆن-تان ئه‌تۆمباران كرد، ته‌مه‌نم 7 ساڵان بوو. باوکم بۆی گێڕامەوە، کە سەرەڕای ئەوەی ھێرۆشیما و ناکازاکی-تان تەخت کرد، سەرکردەکانی ژاپۆن- یشتان دادگای کرد. کە من بۆخۆم سەرمسوڕما خەڵک قوربانی بێت و دادگایی-ش بکرێت.\nسه‌رله‌قاندنه‌كانی عومران خان، له‌گه‌ڵ چاوسووركردنه‌وه‌و پێداگری سه‌رۆك تره‌مپ- دا بوو كه ئه‌وان پلانیان هه‌یه له ئه‌فگانستان بكشێنه‌وه. ئیتر نایانەوێت لەو تەپوتۆز و خۆڵ وخاشاکە ئەفگانستاندا سەربازی ئەمریکی بکوژرێت. چونکە ئه‌گه‌ر بیانه‌وێت ئه‌و شه‌ڕه به‌رنه‌وه و كۆتایی بێنن، ئه‌وه ئه‌فغانستان ئه‌سڕنه‌وه له‌سه‌ر رووی زه‌وی، وتیشی: “كه ئه‌مه كۆتایی قسه‌یه ته‌نیا له ماوه‌ی 10 رۆژدا ئه‌فگانستان ئه‌سڕمه‌وه له‌سه‌ر گۆی زه‌وی، من نامه‌وێت ئه‌و رێگه‌یه بگرمه به‌ر”.\nپرسیاره‌كه هێنده ئاڵۆزه لای سیاسییه‌كان كه ئه‌گه‌ر ئه‌مه قسه‌ی پێش كۆبوونه‌وه‌كه‌ی رۆژی 22ی جولای بوو بێت له‌گه‌ڵ سه‌رۆك وه‌زیری پاكستان، ئەی ئه‌بێت له كۆبوونه‌وه داخراوه‌كه‌دا چی تری به عومران خان وتبێت ده‌رباره‌ی ده‌روو دراوسێی پاكستان. هه‌روه‌ك دڵنه‌وایی-شیدا به عومران كه بە دراوسێكانی بڵێت نایه‌وێت له هه‌فته‌یه‌كدا 10ملیۆن كه‌س له‌و ناوچه‌یه بكوژرێت. چونكه به رۆژنامه‌نووسه‌كه‌ی پۆرتر ریكۆی وت: “ئێستا رون و ئاشكرایه لای تۆ؟”.


ئێمەش بڕیارمانداوە سیخوڕە جۆراوجۆرەکان و دەستەکانیان لە کوردستان وەدەربنێین. – WTARIKURD\nئێمەش بڕیارمانداوە سیخوڕە جۆراوجۆرەکان و دەستەکانیان لە کوردستان وەدەربنێین.\nئێمەش بڕیارمانداوە سیخوڕە جۆراوجۆرەکان و دەستەکانیان لە کوردستان وەدەربنێین. بەڵام ئەو بڕیارە لە دادگەی گەل دەدرێ نەک لە پشت بڵندگۆی سەرۆکایەتیی هەرێم!\nکەواتە ئێستا بارودۆخی ئازادییخوازان زۆر قورستر بووە.. چونکێ جاران تەنیا چالاکیی و هەڵمەتەکانیان بۆ ئەوە دەکردن کە دەسەڵاتداران ناچار بکەن و ملبدەن بەوەی کە گیراوەکان مافی هەبوونی پارێزەریان هەبێ و بە پێی یاسایە پەیوەنددارەکان دادگایی بکرێن و لەسەر ئازادیی دەربڕین زیندانیی نەکرێن.. بەڵام ئێستا دەبێ هاواری ئازادکردن و پاراستنی کەسوکارەکانیشیان بکەن.\n12- 02- 2021


حوکمی ڕۆژنامەنووسێکی کورد لە تەعزیرییەوە گۆڕدرا بۆ تەعلیقی\n11:54 - 30 پووشپەڕ 2720\nپارێزەری "شارام سەفەری"، ڕۆژنامەنووس و بەڕێوەبەری کاناڵی تێلێگرامیی "ڕاوێژ پرێس"، باسی لە گۆڕینی حوکمی ٩١ ڕۆژ زیندانیی تەعزیریی ئەو ڕۆژنامەنووسە بۆ زیندانیی تەعلیقی کرد.\n"مێهرابی" پارێزەری "شارام سەفەری"، لە وتووژێک لەگەڵ "ڕاوێژ پرێس" ڕایگەیاند: "ئەو حوکمە لەلایەن لقی ١٧ی دادگای پێداچوونەوە دەرکراوە و بە دواداچوونە بەردەوامەکانم بۆ ئەو دۆسیەیە، ئەگەری زۆری هەیە حوکمی ٩١ ڕۆژ زیندانیی ئەو ڕۆژنامەنووسە لە تەعزیرییەوە بۆ تەعلیقی بگۆڕدرێت".\nئەو ڕۆژنامەنووسە کوردە لەسەر سکاڵای زانکۆی زانستی پزیشکیی کرماشان و پۆلیسی ئیتلاعات و ئەمنییەت بە ٩١ ڕۆژ زیندان مەحکووم کرابوو.\nپێشتریش ڕێکەوتی ٢١ی خاکەلێوە، "شارام سەفەری"، ڕۆژنامەنووس و بەڕێوەبەری کاناڵی تێلێگرامیی "ڕاوێژ پرێس"، بانگهێشتی دادگای سەرپێڵ زەهاو کرابوو.


ئاسایشی گەرمیان چوار تۆمەتبار بە 200 پارچە حەبی ترامادۆڵەوە دەستگیر دەکات\nHome›هەواڵ›کوردستان›ئاسایشی گەرمیان چوار تۆمەتبار بە 200 پارچە حەبی ترامادۆڵەوە دەستگیر دەکات\nئاسایشی گەرمیان رایگەیاند: ڕۆژی 26ی تشرینی یەکەم لە لایەن هێزەکانی بنکەی ئاسایشی مەرزی پەروێزخانی نێودەوڵەتی سەر بە بەرێوەبەرایەتی ئاسایشی گەرمیان توانرا لە کاتی پشکنیندا دەست بگیرێت بە سەر(200)پارچە حەبی جۆری(ترامادۆڵ)دا بگیرێت.\nحەبی ترامادۆڵ کە حەبێکی هۆشبەرەو تەنیا بەڕەچەتەی پزیشکی تایبەت مامەڵەی پێوە دەکرێت و بەکارهێنانی قەدەغە کراوە، لەم رووداوەشدا چوار تۆمەتبار بە گومانی تێوەگلانیان بە مامەڵەکردن بەو حەبانەوە دەستگیر کراون و ڕووبەڕووی دادگا بکرێنەوە، هەر چوار تۆمەتبارەکە بە پێی ماددەی(14)ی هۆشبەرەکان ڕاگیراون و لێکۆڵینەوەش بەردەوامە.\nلیرەی تورکی گورزێکی دیکەی کوشندەی بەردەکەوێت، ئەمجارەیان مەترسیدارە\nبەشیر حەداد هۆکارەکانی دواکەوتنی رێککەوتنی هەرێم و بەغدا ئاشکرادەکات\nپێنج حزبی سیاسی لە هەڵەبجە جیبەجيكردنى لامەركەزیەت بەچارەسەر دەزانن\nدوای 35 ساڵ مەلا بەختیار رووداوی هەڵکوتانە سەر ئاڵای شۆڕش رووندەکاتەوە\nنەتانیاهو: ئەرکی سەرۆکی نوێی مۆساد رێگریکردنە لە چەکی ئەتۆمی ئێران\nلاڤرۆڤ: پێگەی داعش و قاعیدە لە ئەفغانستان بەهێزتر بووە\nتەرمی هونەرمەند عەتا چاوشین دەردەهێنرێت و لە گۆڕستانێكی دیكە بەخاک دەسپێردرێت\nسۆمۆ ئامادەیە نەوتی هەرێم وەربگرێت


قوباد تاڵە‌بانی باسی گفتوگۆكانی بودجە بۆ باڵیۆزی ئە‌مریكا دەكات - تۆڕی میدیایی خەڵک\nجێگری سەرۆك وەزیرانی هەرێم دواپێشھاتە‌كانی عێراق و كوردستان لەگەڵ باڵیۆزی ئەمریكا تاوتوێ دەكات و باسی دواین ڕەوتی گفتوگۆكان لەسەر بودجە و هێرشە مووشەكییەكەی هەولێر دەكات.\nبەپێی ڕاگەیەنراوێكی نووسینگەی ڕۆژنامەوانی قوباد تاڵەبانی، “لە‌میانی سە‌ر‌دانە‌كە‌یدا بۆ بە‌غدا، پاش نیوە‌ڕۆی ئە‌مڕۆ 17ی شوباتی 2021، قوباد تاڵە‌بانی، جێگری سە‌رۆكی ئە‌نجوومە‌نی وە‌زیرانی هەرێم لە‌گە‌ڵ ماپیۆ تولە‌ر، باڵیۆزی ئە‌مریكا لە عێراق كۆبووە‌وە.\nقوباد تاڵەبانی، باسی لە ڕێڕە‌وی گفتوگۆكانی شاندی ھە‌رێم كرد لە‌بارە‌ی پڕۆژە یاسای بودجە‌ی٢٠٢١ی عێراق و كۆبوونە‌وە و دیدارەكان لە‌گە‌ڵ لایە‌نە پە‌یوە‌ندیدارە‌كان.\nبەپێی ڕاگەیەنراوەكە، “ھێرشە مووشە‌كییە‌كە‌ی سە‌ر شاری ھە‌ولێر بە‌شێكی تری گفتوگۆكان بووە و هەردوولا جە‌ختیان لە گرنگی پاراستنی ئارامی عێراق و كوردستان كردە‌وە”.\nئاماژە بەوەشكراوە، “لە‌تە‌وە‌رێكی تردا باس لە ڕە‌وشی سیاسی و دوا گۆڕانكارییە‌كانی ھە‌رێمی كوردستان كرا”.\nخەڵك-بەشی هەواڵ وتەبێژی وەزارەتی دەرەوەی ئێران ڕایدەگەیەنێت، ئێران بەشێوەیەكیی فەرمی و لە ڕێگای سوێدەوە هۆشداری داوەتە ئەمریكا. ئاژانسی ئێرنا…


“بیدەنگی حکومەت خزمەت بە داگیرکارییەکانی تورکیا دەکات” – کوردی – RojNews.News\n28/02/2020 - 9:43:33 pm\nسێشەممە, 21 أغس 2018 – 10:32 ڕۆژنیوز – سەمیرا شەهابی\nهێرش و داگیرکارییەکانی دەوڵەتی تورک لە باشوری کوردستان بەردەوامییان هەیە، کە دواترینیان هێرشێکی ئاسمانی بوو بۆ سنووری شەنگال، کە لە ئەنجامیدا مام زەکی شەنگالی، ئەندامی کۆردیناسیۆنی جڤاکی ئێزدی شەهیدبوو، لەو چوارچێوەیەدا سالار مەحمود ئەندامی پەرلەمانی هەرێمی کوردستان لە فراکسیۆنی یەکێتی، بۆ ڕۆژنیوز دەدوێت.\nسالار مەحمود وتی: ئەمە یەکەمین جارنییە کە فڕۆکەکانی تورکیا ئاسمانی عێراق و کوردستان دەبەزێنن و تاوان ئەنجام دەدەن و هاوڵاتیانی مەدەنی دەکەنە ئامانج، تورکیا بەم تاوانانەی یاسای نێودەوڵەتی جاڕنامەی گەردوونی مافەکانی مرۆڤ و دەستوری عێراق یاساکانی پەرلەمانی کوردستان پێشێل دەکات.\nسالار مەحمود ئاماژە بەو ڕێکارانە دەکات کە بتوانرێت داگیرکارییەکانی سوپای تورک ڕابگرێت و دەڵێت:”هیچ چارەسەرێک نییە، جگە لەوەی داوا لە هەموو لایەکی دنیا بکەین هێزی دژە فڕین بەرامبەر بە تورکیا دروستبکەن، بۆ ئەوەی فڕۆکەی تورکیا نەتوانێت ئاسمانی عێراق و کوردستان ببەزێنێت”.\nئەو پەرلەمانتارە باس لە پیلانەکانی دەوڵەتی تورک دەکات و دەڵێت، ساڵانێکە تورکیا پیلانی داگیرکاری هەیە بۆ داگیرکردنی باشوری کوردستان، دەشڵێت “تورکیا نایەوێت کورد هیچ ستاتۆیەکی هەبێت و نوێنەرایەتی بەرەیەکی بەرفراوان دەکات دژی گەلی کورد لە ڕۆژهەڵاتی ناوەڕاستدا.\nسالار مەحمود، شەهیدکردنی زەکی شەنگالی بە درێژەپێدەریی تاوانەکانی دەوڵەتی تورک لە قەڵەم دا و وتیشی: هەر بێدەنگییەک خزمەتە بە پرۆسەی زیاتر داگیرکاری لە باشوری کوردستان، هەمیشە خوازیاربووم حکومەتی هەرێم هەڵوێستی جددی هەبێت بۆ ڕووبەڕووبوونەوەی پیلانەکانی دەوڵەتی تورکیا، بەڵام بەداخەوە حکومەت نەک بێدەنگە، بیانوی لاواز و نیگەران ئامێز بڵاو دەکاتەوە سەبارەت بە هاتنی سوپای تورکیا و بوونی لە ناو خاکی عێراق و باشوری کوردستان، هەموو ئەمانە یارمەتی دەرن کە تورکیا زیاتر تاوان ئەنجام بدات.\nسالار مەحمود باسی خەباتی شەهید زەکی شەنگالی و شەڕڤانانی یەبەشە و یەژەشەی بەرز نرخاند و وتی: ئەوان بەرخۆدانی گەورەیان کرد بۆ ئەوەی خەڵکی لە مەترسی داعش ڕزگار بکەن، ژنانی شەنگال بە دەستی ئەوان ڕزگار کران، لەبەر ئەوە بۆ ئێمە هێرشەکانی سەر شەنگال جگە لەوەی مایەی نیگەرانییەکی گەورەیە، لەوەش نیگەرانیتر بێدەنگی زۆربەی لایەنەکانە لە بەرامبەر ئەو هێرشانەدا.\nئەو پەرلەمانتارە ڕەخنەی لە بێدەنگییەکانی حکومەتی عێراق لە بەرامبەر هێرش و داگیرکارییەکانی دەوڵەتی تورک گرت و وتی: ئەو بێدەنگییانە نا بەرپرسیارییەتی حکومەتی عێراق دەردەخات، کە لە بەرامبەر بەرژەوەندیە ئابوریەکانیدا چاوپۆشی لە داگیرکارییەکانی تورکیا دەکات و دەبێتە پشتیوانی لەو هێرشە زەمینی و ئاسمانییانەی سوپای تورک لە خاکی عێراق و کوردستاندا.\nخورماتوو، چەتەکانی داعش هێرشیان کردە سەر سوپای عێراق


هه‌ڵوێسته‌یه‌ك ده‌رباره‌ی گه‌ریلاكانی زاپاتیستان\nF شێرکۆ مه‌حوی\nله‌م لێکۆڵینه‌وه‌یه‌دا ئارمانج و خه‌باتی ته‌ڤگه‌ری زاپاتیستان ده‌خه‌مه ڕوو، ئارته‌شی ڕزگاری نه‌ته‌وه‌یی زاپاتیستانEZLN، چی کاتێک؟ بۆچی ده‌ستی به شه‌ڕی گه‌ریلایی کرد؟\nفه‌رمانداری گه‌ریلاکان، (مارکۆس) کێیه و ئامانجی چیه؟ تێکۆشانی ئازادی گه‌ریلاکان له چیاکانی باکوری مه‌کسیک، له چ ئاستێکه‌وه گه‌یشتووه به چ ئاسنێک؟\nئه‌زلین، ئارته‌شی ڕزگاری نه‌ته‌وه‌یی زاپاتیستان، ناوی کۆمه‌ڵه‌یه‌کی شۆڕشگێڕه، ده‌رباره‌ی ئه‌و ناوه، له ڕێبه‌ری شۆڕشی مه‌کسیک (ئه‌میلیانۆ زاپاتا)ه‌وه هاتووه، که خۆی وه‌کو میراتگری بیردۆزی زاپاتا ده‌بینێ، هه‌روه‌ها به دژه ئیمپریالیست ده‌ناسرێت، ئه‌و خاکه‌ی له‌سه‌ری ده‌ژین، تا ئاستێک به سیسته‌مێکی خۆبه‌رێوه‌به‌ری له‌سه‌ری ده‌ژین، له ژێر دروشمی (خاک و گه‌ل، گه‌ل فه‌رمان ده‌کات، حکومه‌ت پێک دێنێت) خه‌بات ده‌که‌ن، گرنگترین دروشمیش لای ئه‌وان (ئیدی به‌سه) یان (ئازادی و دیموکراسی)یه.\nبۆ ئه‌وه‌ی پشتیوانی و پشتگیری بۆخیان وه‌ده‌ست بخه‌ن، ئه‌نته‌رنێت و ته‌کنه‌لۆژیا به‌کارده‌هێنن، زاپاتیسته‌کان له دژی گڵۆبالیزم و لیبڕالیزمن، له‌به‌ر ئه‌وه‌ی پێیان وایه ئه‌و دوو ڕامانه به شێوه‌یه‌کی نهێنی کاریگه‌ری نه‌رێنی له گوندنشینانی ناوچه‌که ده‌کات، هه‌ر له‌به‌ر ئه‌و هۆیه‌ش بوو له ساڵی 1982 دا، گروپێکی گه‌ریلاییان پێکهێنا و ناوی ڕێکخستنه‌که‌یان به EZLN جاڕدا.\nله ناو ئه‌و گروپه‌دا (سوپ کۆماندان مارکۆس) هه‌یه، وه زیاتر له 10 ساڵ ئاماده‌کاری و خۆڕێکخستن کردن ده‌ستیان به شه‌ڕی چه‌کداری کرد، له ساڵی 1994 به دواوه به پراکتیک ده‌ستیان به خه‌بات کرد و له هه‌رێمه‌که‌ی خۆیان گه‌لێک شاره‌وانیان ئازاد کرد و خستیانه ژێر کۆنتڕۆڵی خۆیانه‌وه، زۆرینه‌ی گه‌ریلاکانی ئه‌م ڕێکخسته له خه‌ڵکی هه‌رێمه‌که پێک دێن و له ده‌ره‌وه‌ی هه‌رێمه‌که‌ش گه‌لێک پشتگیری و هاوکاری ده‌کرێن، هه‌روه‌ها له ڕێوه‌به‌ری و ڕیزه سه‌ربازییه‌کان 30% ژنان جێی خۆیان ده‌گرن و خه‌بات ده‌که‌ن.\nله ناو ئه‌و گه‌ریلایانه‌دا ئه‌وه‌ی له هه‌مووان زیاتر باس ده‌کرێت و له مه‌یدانی نێوده‌وڵه‌تیدا ناسراوه (گه‌ریلا مارکۆس)ه.\nده‌رباره‌ی ژیانی ناوبراو، زانیاری زۆر زۆر که‌مه، به‌ڵام ئه‌و شۆڕشگێڕێکی چیاکانی باکوری مه‌کسیکه و ڕێبه‌ری ئارته‌شی ڕزگاری نه‌ته‌وه‌یی زاپاتیستانه، خۆی ده‌لێت (مارکۆس) ناوی ئه‌و هاورێیه‌مه که له لایه‌ن عه‌سکه‌ره‌کانه‌وه کوژرا، ئێستا ئه‌و ناوی ده‌له‌گه‌ی ژماره سفر به‌کار ئه‌هێنێت، به پێی کۆمه‌لێک سه‌رچاوه، ناوی ڕاسته‌قینه‌ی ئه‌و که‌سایه‌تیه (ڕه‌فایل سپاستیان گولیان) وه له ساڵی 1957 له دایک بووه، به‌ڵام ئه‌و خۆی به ئیسراره‌وه ده‌لێت که من ئه‌و که‌سه نیم، به‌ڵکو من له خانه‌واده‌یه‌کی کۆچبه‌ری ئیسپانیام،، پێش ئه‌وه‌ی ده‌ست به گه‌ریلایه‌تی بکه‌م، له زانکۆی مه‌تره‌پۆلیکی ئیسپانی له به‌شی پڕۆفیسۆری ئه‌ده‌بی و فه‌لسه‌فه خوێندوومه.\nگه‌ریلا مارکۆس، له ساڵی 1984 هه‌تا ئێستا له‌گه‌ڵ هه‌ڤاڵانی له دارستانه‌کان ده‌ژین و هه‌تا ئێستا ڕووپۆشه‌که‌ی له‌سه‌ر ڕووی لانه‌بردووه، له 12 ساڵیه‌وه هه‌تا ئێستا کتێبی(دونکوشوت) که نوسه‌ره‌که‌ی (سه‌رڤانتس)ه، له لایه‌تی و هه‌میشه له نزیکی خۆی دایده‌نات و له‌گه‌ڵ ئه‌و کتێبه‌دا ده‌ژی.\nگه‌ریلا مارکۆس له دوای ساڵانی 1992 به سه‌دان نوسین و نامیلکه و 30 کتێبی نوسیوه، واتا نوسه‌ری 30 کتێبه.\nله مێژوودا بۆ جاری یه‌که‌م له مانگی ئازاری 2001 دا وه‌کو شه‌رڤانێکی دژی ڕێوه‌به‌ری حکومه‌ت چووه په‌رله‌مان و له‌وێ قسه‌ی کرد.\nجل و به‌رگی مارکۆس زۆر سه‌یر و سه‌مه‌ره‌یه و به لای زۆر که‌سه‌وه سه‌یره، له هه‌ر ده‌ستێکیدا کاتژمێرێک هه‌یه، هه‌میشه ڕووی خۆی پۆشیوه و شه‌بقه‌یه‌کی له‌سه‌ره، لایتێک و بێته‌ل(لاسلکی) پێیه.\nگه‌ریلا مارکۆس له باره‌ی ئه‌و شتانه‌وه ده‌لێت: له‌به‌ر ئه‌وه‌ی ئێمه له شوێنێکی بێ کاره‌با ده‌ژین، پێویستمان به لایته، له ڕێگه‌ی بێته‌له‌کانه‌وه له‌گه‌ڵ هه‌ڤاڵانم قسه ده‌که‌م و ده‌که‌ومه په‌یوه‌ندیه‌وه، هه‌رکاتێک تووشی کێشه‌یه‌ک ده‌بم، خه‌ڵکی هه‌رێمه‌که له ڕێگه‌ی ئه‌و بێته‌لانه‌وه فریام ده‌که‌ون، هه‌ر به هۆی ئه‌و بێته‌لانه‌شه‌وه زۆر جار دوژمن زانیاریمان لێ ده‌دزێت، له باره‌ی شه‌بقه‌که‌شه‌وه، من له هه‌ژده ساڵیه‌وه به‌کاری ده‌هێنم، زۆر جار ده‌پرسن که بۆچی دوو کاتژمێر به‌کار ده‌هێنم؟\nکه هاتمه دارستان، سه‌عاتێکم خسته ده‌ستێکم\nکاتێکیش ئاگربه‌ستمان کرد سه‌عاته‌که‌ی ترم خسته ده‌ستم\nهه‌ر کاتێک هه‌ردوو کاتژمێره‌که یه‌ک کات نیشان بدات، ئه‌وه به‌و واتایه دێت که ته‌ڤگه‌ری گه‌ریلاکانی زاپاتیستان كۆتایی دێت.\nله چاوپێکه‌وتنێکدا ده‌ڵێت: له ساڵی 1983 خۆم و یازده هاورێم هاتووین و له پێناو ئازادیدا تێده‌کۆشین.\nکتێب و نوسینه‌کانی گه‌ریلا مارکۆس، به‌ڵگه‌یه‌که بۆ ئه‌وه‌ی که بزانین ئه‌و که‌سێکی فه‌لسه‌فی و خاوه‌ن دونیابینیه‌کی گه‌وره‌یه، هه‌روه‌ها زۆر بیرده‌کاته‌وه و له گفتوگۆدا سه‌رنجی هه‌موان ڕاده‌کێشێت، له نوسینکدا ده‌ڵێت: من زۆر به‌په‌له ده‌نوسم، چونکه هه‌ر ساتێکی من له‌وانه‌یه دوا سات بێت.\nده‌زگای هه‌واڵگری (سی ئای ئه‌ی) (CIA) بۆ ناوزڕاندنی گه‌ریلا مارکۆس، نوسراوێکیان بڵاو کرده‌وه و گوتیان مارکۆس (گه‌ی)ه.\nمارکۆس له وه‌ڵامدا گوتبووی:\nمن له سانفرانسیسکۆ گه‌یم\nله باشوری ئه‌فریقیا که‌سێکی ڕه‌شم\nله ئه‌وروپا که‌سێکی ئاسیاییم\nله ئیسپانیا ئه‌نارشیست\nله ئیسڕائیل فه‌ڵه‌ستینیم\nله ئه‌ڵمانیا یه‌هودیم\nمن ئه‌و قوتابیه‌م که خوێندنه‌کانم ناکه‌م\nگه‌ریلا مارکۆس هه‌میشه به خۆی ده‌لێت (هاوکاری فه‌رمانده)، کاتێک لێی ده‌پرسن بۆچی وا ده‌لێی؟ تۆ فه‌رمان له کێ وه‌رده‌گریت له کاتێکدا خۆت فه‌رمانده‌ی؟\nله وه‌ڵامدا ده‌لێت: ئه‌رنه‌ستۆ چێ گیڤارا\nمارکۆس له کۆنگره‌یه‌کی ڕۆژنامه‌وانیدا ده‌لێت: ئێمه تێده‌کۆشین، به‌ڵام نه‌ک بۆ ئه‌وه‌ی هه‌موو که‌سێک وه‌کو ئێمه بێت، به‌ڵکو زه‌وی بۆ هه‌موو جۆره‌کانه و مافی هه‌موانه به به‌خته‌وه‌ری له‌سه‌ر زه‌وی بژین.\nئایا سه‌رۆكی هه‌رێم پێویسته؟...\n١٤ى تەمووز و ٨ى تشرینى دووەم دوو مێژووى بەرەنگاربوونەوەى فاشیزم...\nئایا قوباد چی لەنێچیر ئەچێت؟...\nتۆ تەنها تەماشای ئەو تاقە وێنەیە بکە!...\nپۆستی سەرۆک کۆمار لە نێوان بەهار و پایزدا!...\nچۆن هه‌ڵپژاردنێك وكام په‌رله‌مان پێویسته؟...\nرووره‌شی و سه‌رشۆری بۆ دوژمنانی كوردو كوردستان...\nله گه‌ڵ وراوه‌كانی عه‌لی قه‌ره‌داغی و ئیخوانچییه‌كان...\nسه‌رۆك كۆمار پشكی سه‌وزه یان زه‌رده؟...\nكه‌ی به‌رپرسان هێرشه‌كانی توركیا رێسوا ئه‌كه‌ن؟...\nبۆ عه‌لی قه‌ره‌داغی شیوه‌ن بۆ لیره‌ی توركی ئه‌كات؟...\nپێشنیاریک بۆ تەڤگەری ئازادیی...\nهەولێر ناوندێک بۆ داڵدەدانی تاوانباران\n" دیدارێکی ئاسایی نەبوو..."\n( بەڕای من پەکەکە یەکێکە لە دواکەوتوترین ئەحزابی ناسیۆنالیستی ناوچەکە…)\nمانگرتنی بێسنوور وه‌كوو چالاكییه‌كی ده‌گمه‌ن\nبائامانجمان پاراستنی نەتەوەبێت!!!... ئامانج هەرتەلی\nدیسانەوە مادەی ١٤٠... هۆشیارجەمال\nداخستنی بارەگاکانی تەڤگەری ئازادیی وەفادارییە بۆڕێبازی مام... مه‌حمود عه‌بدوڵڵا\nئایا سه‌رۆكی هه‌رێم پێویسته؟\n١٤ى تەمووز و ٨ى تشرینى دووەم دوو مێژووى بەرەنگاربوونەوەى فاشیزم\nئایا قوباد چی لەنێچیر ئەچێت؟\nتۆ تەنها تەماشای ئەو تاقە وێنەیە بکە!


ماڵپەری فیردەوس | حوکمی مارە کردنی ئافرەت بە نییەتی تەلاق ؟\nسەردێری پرسیار:حوکمی مارە کردنی ئافرەت بە نییەتی تەلاق ؟\nبەرواری دانان :2018-10-25 کۆدی پرسیار:738\nپرسیار // من گەشتیارم لە ولاتێک دەخوێنم ئایا دروستە ئافرەتێک مارە بکەم کە گەڕامەوە تەلاق بدەم ؟ ئافرەت مارە بکەم بەنییەتی تەلاق دان ؟\nوەلام // زانایان دەلێن ئافرەت مارە کردن بە نییەتی تەلاق ئەم دوو حالەتەیە :\nحالەتی یەکەم : ئافرەتێک مارە دەکات لە عەقدی زەواج مەرج دادەنێت بۆ ماوەی مانگێک یان ساڵێك یان ھەتا خوێندن تەواو دەکەم ، ئەمەیان حەڕامە و عەقدەی زەواچ پووچە .\nحالەتی دووەم : ئافرەتێک مارە دەکات بە نییەتی تەلاق بێ ئەوەی لە عەقدی زەواج باس بکات ، ئەمەیان جیاوازی ھەیە لە نێوان زانایان :\nیەکەم : ھەندێک زانا دەلێن حەڕامە و عەقدەکە پووچە .\nدووەم : ھەندێک زانای تر دەلێن حەڕامە بەلام عەقدەی دروستە .\nسێیەم : ھەندێک زانای تر دەلێن دروستە و عەقدەکەشی دروستە .\nابن عثیمین ڕەحمەتی خوای لێ بێت دەفەرمووێت : (( ئەم ژن مارە کردنە بە نییەتی تەلاق لەم دوو حالەتە زیاتر نییە :\nیەکەم : یان مەرج دادەنێت لە عەقد بۆ ماوەی مانگێک یان ساڵێك یان ھەتا خوێندن تەواو دەکات ، ئەمە نیکاحی موتعەیە و حەڕامە .\nدووەم : یان نییەتی ھەیە بێ ئەوە مەرج دابنێت ، ئەوەی بەناوبانگ بێت لە مەزھەبی ئەحمەد حەڕامە و عەقدەکەی پووچە ، چونکە دەلێن ئەوەی نییەتی ھەیە وەک ئەوە وایە مەرجی دانابێت ، لەبەر وتەی پێغەمبەر سەلامی خوای لێ بێت دەفەرمووێت : " إِنَّمَا الْأَعْمَالُ بِالنِّيَّاتِ ، وَإِنَّمَا لِكُلِّ امْرِئٍ مَا نَوَى " چونکە پیاو ئەگەر ئافرەتێک مارە بکات و تەلاقی بدات سێ جار بۆ ئەوەی بۆ کەسێکی تر حەلال بێت ئەوە نیکاح پووچە ، ئەگەر چی بێ مەرج دانانیش بێت عەقد پووچە ، چونکە نییەت وەک مەرج دانانە ئەگەر نییەتی حەلال بوونی ھەبێت بۆ کەسێکی تر ، ھەروەھا نییەتی موتعەش عەقد پووچ دەکات ، ئەمە وتەی حنابلەیە .\nوتەی دووەمی زانایان لەم بابەتە دروستە ئافرەتێک مارە بکەیت بە نییەتی تەلاق بۆ ئەوانەی غەریبن لە ولاتی خۆیان جیا بوونەتەوە و بۆ خوێندن و شتی تر ، دەلێن ئەمەیان مەرجی دانەناوە و جیاوازی ھەیە لەنێوان ئەمە و نیکاحی موتعە ، چونکە نیکاحی موتعە ئەگەر کات تەواو بوو جیابوونەوە دێتەدی جا پیاو بییەوێت یان ڕازی نەبێت ، بەم نیکاح بە مەبەستی تەلاق پێچەوانەی ئەمە دەکرێت لەلای بمێنێتەوە حەز بکات لای خۆی بھێلێتەوە ، ئەمە یەکێکە لە دوو وتەکانی ابن تیمییە .\nلای من ئەمەیان عەقدی دروستە و نیکاحی موتعە نییە ، بەلام حەڕامە لەبەر ئەوەی غەش کردنە لە ئافرەت و خزمەکانی ئافرەت ، پێغەمبەر سەلامی خوای لێ بێت حەڕامی کردووە غەش و فێل کردن ، ئافرەت ئەگەر بزانێت پیاو مارەی دەکات بۆ ماوەیەک و نییەتی تەلاقی ھەیە ئەوە شووی پێ ناکات و وە وەلی ئافرەتیش ئەم ئافرەتەی پێ نادات ، ھەروەک چۆن مرۆڤ ڕازی نابێت کچی خۆی بدات بە کەسێک نییەتی تەلاقی ھەبێت کاتی پێویستی پێی نەما ، چۆن دەبێت بۆ نەفسی خۆت ڕازی بی مامەلە لەگەڵ کچی خەلک بکەیت بەم شێوەیە بەلام ئەگەر کچی خۆت بێت ڕازی نابیت بدەیت بە کەسێک بەم شێوەیە ، ئەمە پێچەوانەی ئیمانە پێغەمبەر سەلامی خوای لێ بێت دەفەرمووێت : " لَا يُؤْمِنُ أَحَدُكُمْ حَتَّى يُحِبَّ لِأَخِيهِ مَا يُحِبُّ لِنَفْسِهِ " چونکە گوێم لە ھەندێک خەلک بووە ئەم وتەیەیان کردووە بە ڕێ خۆشکەر بۆ خۆیان کە ھیچ زانایەک ئەمەی نەوتووە دەچن بۆ ولاتێکی تر تەنھا بۆ زەواج ، دەچن بۆ ئەم ولاتانە بۆ ئەوەی ئافرەت مارە بکات و لەوێ دەمێنێتەوە بۆ ماوەیەک و نییەتی زەواجی کاتی ھەیە پاشان دەگەڕێتەوە ، ئەمەیان حەڕامە و قەدەغەکراوێکی گەورەیە لەم بابەتە ، داخستنی دەرگا لەپێش ترە لە غەش و فێل کردن ، چونکە دەرگا دەبێتەوە بەم شێوەیە ، چونکە خەلک نەزانن زۆربەی خەلکی ھەواو ئارەزووی ڕێگری لێ ناکات کە تووشی حەڕام نەبێت . )) فتاوى المرأة المسلمة" (2/757، 758) .\nوتەی ڕاست زەواج بە نییەتی تەلاق حەڕامە ، وە جیاوازی ھەیە ئایا عەقدەکەی پووچە یان نە ، وە خەلکانێک تەنھا بۆ زەواج دەچن بۆ ولاتانی تر بە مەبەستی تەلاق دان کە گەڕانەوە ، زانایان دەلێن ئەمە زینایە .


بیستۆکی نوێی AirPods ـی ئەپڵ دزەی پێکرا و پێشبینی دەکرێت ئەم مانگە نمایش بکرێت – کەی ئای تی ئێن\nدەنگۆکانی ڕاگەیاندنی AirPods ـی نوێی ئەپڵ بە تایبەتمەندی Noise Cancelling ـەوە نوێ نین، بەڵام بەهۆی بڵاوکردنەوەی وێنۆچکەیەک(ئایکۆن) لە لایەن ئەپڵەوە، کە پێشبینی دەکرێت ئێیەرپۆدسی نوێی ئەپڵ بێت کە ئێستا شێوە و دیزاینی دیارە، هەوادارانی ئێیەرپۆدسی ئەپڵ چاوەڕوانی نەوەیەکی نوێن لە بیستۆکەکە.\nلە دزەپێکراوەکانی تردا هاتووە کە ئەم ئێیەرپۆدسە نوێیە لە وەشانی iOS 13.2 ـی تاقیکاری بەدیکراوە، و دۆخێکی نوێی گوێگرتنی دەبێت بە تایبەتمەندی Noise Cancelling یان بێ ئەم تایبەتمەندییە، کە ناوی Focus Mode ـە و پێدەچێت تایبەتمەندییەکی هاوشێوەی Noice Cancelling بێت، کە تایبەتمەندییەکی گرنگە لە بیستۆکەکان و ژاوەژاوی دەوروبەر لە کاتی گوێگرتن کپ دەکات.\nدەکرێت ئێیەرپۆدی نوێ لە کۆنگرەیەکی تایبەتی ئەپڵ لە کۆتاییەکانی ئەم مانگە نمایش بکرێت.\nلە ڕابردووشدا چەند وێنەیەکی دزەپێکراو بۆ ئێیەرپۆدی نوێی ئەپڵ لەسەر ماڵپەڕی SlashLeaks بڵاوکراونەتەوە کە وەک دیارە شێوەی لە وێنۆچکەکەی سەرەوە دەچێت:\nهەندێک سەرچاوەی دیکەش باس لەوە دەکەن ئێیەرپۆدی نوێ تایبەتمەندی بەرزی دەبێت و لەوانە دەتوانیت بەرگەی ئاو بگرێت. چاوەڕێی ئێیەرپۆدسی نوێیت؟\nتاگەکان ئەپڵ بیستۆک هەواڵ


بەیار عومەر عەبدوڵا: لوبنان و هەرێمی کوردستان. – WTARIKURD\nمەسیحیەکان لە شاخەکانی کەنار دەریای سپی ناوەڕاستدا دەژیان. بۆ ئەوەی مەسیحیەکان نەبنە کەمینە لە سوریا و توشی چەوساندنەوە نەبن، حکومەتی فەرەنسا لە ساڵی 1943 دەوڵەتێکیان لە سوریا بۆ جیاکردنەوە و ناویان لێنا کۆماری لوبنان، کە ڕوبەرەکەی نزیکەی تەنها 10 هەزار کیلۆمەتر دووجابوو. پێیان وابوو بەو شێوەیە دەتوانن مەسیحیەکانی ئەو ناوچانە بپارێزن بەتایبەتی کە لەسەر دەریا بون و فەرەنسا دەیتوانی بە ئاسانی فریایان بکەوێت.\nدروزەکانیش چوارەم پێکهاتەن و هەر جارەی لەگەڵ یەکێک لە پێکهاتە سەرەکیەکاندا ڕێکدەکەون بۆ پاراستنی کیان و بەرژەوەندی خۆیان. بەڵام بۆ ئەوەی هاوکێشە سیاسیەکان تێکنەچێت کە چەندین ساڵە لەسەری ڕێککەوتون، کە سەرۆک کۆمار بۆ مەسیحی و سەرۆک وەزیران بۆ سونە و سەرۆک پەرلەمان بۆ شیعەیە، لە ساڵی 1932 ەوە سەرژمێریان نەکردوە. واتە لە پێش دروستبونی لوبنانەوە یەک سەرژمێری کراوە لە شاخەکانی لوبناندا و ئیتر دوبارە نەکراوەتەوە.\nپێش جەنگی ناوخۆیی ( 1975- 1990)، لوبنان جگە لەوەی بەناوبانگ بوو بە کشتوکاڵ و گەشتوگوزار و بازرگانی، سەنتەری بانکی ڕۆژهەڵاتی ناوەڕاست بوو. ئەو ڕۆڵەی دەبینی کە ئێستا ئیمارات دەیبینێت. جوانی سروشت و بەهێزی ئابوری و زۆری بانکەکانی نازناوی سویسرای ڕۆژهەڵاتیان دابوو بە لوبنان. بەڵام ئێستا کێشەی گەورەی لوبنان ئەوەیە کە کۆمەڵێک بنەماڵەی سیاسی دروستبون کە بون بە بارگرانی بەسەر کایەی سیاسی و ئابوری لوبنانەوە.\nئەم بنەماڵە سیاسیانە لە ڕواڵەتدا جیاوازن و نمایندەی پێکهاتەی جیاوازی وەک مەسیحی و سونە و شیعە و دروز دەکەن. هەر یەکەیان لە کاتی جیاوازدا لە دەسەڵات و ئۆپۆزسیۆندا بون. بەڵام لە ناوەڕۆکدا خاڵی هاوبەشیان زۆرە. زۆربەیان دەستیان بەسەر کایەی سیاسیدا گرتوە و هەر جارەی بەپێی رێژەی ئەو کورسیانەی لە پەرلەماندا دەیهێنن، ژمارەیەک وەزارەت وەردەگرن، بەڵام وەرگرتنی وەزارەتەکان لە لوبناندا تەرجومە نەبوە بۆ خزمەتی هاوڵاتیان، بەڵکو ڕێگەیەکە بۆ دابەشکردنی کێکی دەسەڵات و دەستکەوتی مادی و تەندەری زەبەلاح بۆ حیزب و بنەماڵە سیاسیەکان.\nبە تێپەڕبونی کات حیزب و بنەماڵە سیاسیەکان بون بە ملیاردێری گەورە و لە بەرامبەردا زۆرینەی لوبنانیەکان بێکارن و لە ژێر هێڵی هەژاریەوەن. زۆرینەی لوبنانیەکان متمانەیان بە حکومەت و حزب و بنەماڵە سیاسیەکان نەماوە و تەنانەت دوای دەستلەکارکێشانەوەی حکومەت، هێشتا خۆپیشاندانەکان بەردەوامن، چونکە دەزانن هەر حکومەتێک بێتە سەر کار لەوەی پێشو باشتر نابێت. دەیانەوێت کۆی پرۆسەی سیاسی و حزب و بنەماڵە سیاسیەکان بگۆڕن.\nسەرباری ئەو خاڵە هاوبەشانە، هەندێک جیاوازی هەیە لە نێوان لوبنان و هەرێمی کوردستاندا. یەکێک لە جیاوازیەکان ئەوەیە کە لە لوبنان لانی کەم بنەماڵەی حەریری هەن کە چەند ملیار دۆلارێکیان لە سعودیەوە هێنایەوە بۆ بنیاتنانەوەی بەیروت دوای شەڕی ناوخۆ. بەڵام لە هەرێمی کوردستاندا بنەماڵە سیاسیەکان بە ملیارەها دۆلاری دزراوی کوردستان دەبەنە دەرەوەی وڵات، لە کاتێکدا ژێرخانی ئابوری وێرانە و حکومەت موچەی پێنادرێت. واتە وەک دەستیان بەسەر داهاتی سەرزەوی و ژێرزەویدا گرتوە، لە ناو وڵاتەکەدا وەبەرهێنانی پێوە ناکەن. بەڵام پرسیارەکە ئەوەیە ئەمە تا کەی بەردەوام دەبێت؟! ئایا لە ئایندەدا هاوشێوەی لوبنان، هاوڵاتیانی هەرێمی کوردستاندا دەستناکەن بە جوڵەی کاریگەر بۆ سنوردارکردنی دەسەڵات و نفوزی بنەماڵە سیاسیەکان؟!\nعیماد عه‌لی: كاره‌كه لای پێغه‌مبه‌رێكی ژیاندۆستی هه‌ڵگری په‌یامی دونیاییه! بەشی یەکەم.


زیانەکانی نەشۆردنی ددان\n31/10/2021 03:03 PM\nیەکێک لەو بابەتانەی کە دەبێ زۆرترین گرنگی پێبدرێت، تەندروستیی دەم و ددانە. ددان دەلاقەیەکە بە رووی تەندروستیی سەرجەم جەستەدا. کەوابوو ئەگەر بەنیسبەت تەندروستیی ئەم بەشەوە کەمترخەم بین لەگەڵ کۆمەڵێک گرفتی جدی رووبەڕووی دەبینەوە. لە درێژەدا ئاماژە بە چەند دانە لە زیانەکانی نەشۆردنی ددان دەکەین.\nشەکرە: لە مێژ ساڵە پزیشکان سەبارەت بە نەخۆشیی پووکی ددان هۆشداری بە تووشبووانی شەکرە دەدەن. بوونی بەکتریا لەسەر ددان هۆکارە بۆ ورووژانی جەستە و نەخۆشیی شەکرە بەرەو خراپی دەبات و بەم جۆرە پرۆسیسی ئانسۆلین لە جەستەدا تووشی کێشە دەبێت.\nنەخۆشیی دڵ: توێژەران سەرقاڵی دۆزینەوەی پێوەندییەکن لە نێوان کێشەکانی دڵ و تەندروستیی دەم و ددان بەڵام دەرئەنجامە سەرەتاییەکان تا رادەیەک جێی نیگەرانین چونکە هاوشێوەی شەکرە کە یەکێک لە هۆکارەکانی نەخۆشییەکانی دەم و ددانە، مەترسیی نەخۆشییەکانی دڵ و دەماریش پێوەندیان لەگەڵ تەندروستی ددان هەیە.\nرەپ نەبوونی چووک: نەشۆردنی ددان راستەوخۆ هۆکاری ئەم کێشەیە نییە بەڵام نەشۆردنی دەم و ددان هۆکارە بۆ نەخۆشییەکانی پووک. بەپێی توێژینەوەکان ٣٠٪ـی ئەو کەسانەی پرۆسەی رەپ بوونی چووکیان کێشەی هەیە ئەو کەسانەن کەوا فڵچە لە ددانیان نادەن.\nبرینی گەدە: هۆکاری برینی گەدە بەکتریایەکە بە ناوی هێلیکۆبەکتریاپیلۆری. کاتێک توێژێک لەسەر ددان دروست دەبێت لەوانەیە لەگەڵ خۆراکەکان بڕوایە ناو گەدەوە و پاشان تێکەڵ بە خوێن ببێت و ئەمەش برینی گەدە و کێشەکانی کۆئەندامی هەرسی لێدەکەوێتەوە.


ئەقڵ و دڵ: وەڵامێكی زانستی بۆ د. خالید موحەمەد\nنوسینی: دیاری سابیر\nیەكێك لەو كێشانەی لە هەرێمی كوردستان بەدی دەكرێت زانیاری گەیاندنە بە شێوەیەكی ناورد و هەڵە, ڕۆژانە چەندان شت دەبیستین و دەخوێنینەوە, لە سۆشیاڵ میدیا و سایت و نوسراو و وتراوەكانی دیكە كە بە بابەتی زانستی ناوزەند دەكرێن, لە كاتێكدا هەم بەشێك لەوانەی ئەم بابەتە بە ناو زانستییانە بڵاودەكەنەوە و هەم خوێنەرانیش زانیارییەكی ئەوتۆیان نییە لەسەر ئەوەی زانست چییە؟ چی وا دەكات بەڵگەیەك زانستی بێت؟ كام توێژینەوانە دەتوانین دەرەنجامی متمانە پێكراویان لێ وەدەست بخەین؟ هەندێك بە هۆی كەمی زانیارییەوە و هەندێك بە مەبەستی پێشخستن و گەورەكردنی ئایدیۆلۆژییەكی دیاریكراو دێن گریمانە وەك دەرەنجام و توێژینەوەی سەرەتایی وەك توێژینەوەی دەرەنجامگیر بە خەڵك دەگەیەنن, لە كاتێكدا ئاكاری زانستی بریتییە لە گەیاندنی داتا و زانیارییەكان بە شێوەیەكی ڕاستگۆیانە و ورد, هەروەها دوور لە هەموو لایەنگیرییەك و ڕای دۆگمایانەی كەسیی.\nدواترین بابەتێك لەم جۆرە لەلایەن مامۆستایەكی زانكۆی سلێمانی بەشی یاساوە لە پەیجی خۆیدا لە تۆڕی كۆمەڵایەتی فەیسبووك بڵاوكراوەتەوە كە بە كورتی ئاماژە بەوە دەكات زانستمەندەكان بەم دواییانە گەیشتوون بەو دەرەنجامەی دڵ سەرچاوەی ئەقڵە و سۆزەكان و بڕیاردان لە دڵەوە سەرچاوە دەگرن. یەكەم پرسیارێك كە دروست دەبێت ئەوەیە پەیوەندی چییە لە نێوان شارەزایی كەسێك لە یاسادا و بابەتێكی سایكۆبایلۆجییانەی وەك سەرچاوەی هەڵچوون, سۆزەكان و بڕیاردان؟ بەڵام لێرە ئەوەی پێی دەوترێت تایبەتمەندی ئەكادیمی (ئیختیساس) گرنگییەكی ئەوتۆی نییە و, لەلایەكی دیكەشەوە پزیشك هەیە لێرە كە هەمان بیروباوەڕی هەیە, كەوایە ئەكادیمی بوون زۆر یارمەتیدر نابێت كاتێك كەسێك بە پشت بەستن بە ئادیۆلۆژیایەكی دیاریكراو هەموو شتێك لێك بداتەوە. مەبەست لە نوسینی ئەم بابەتە وەڵامدانەوەیەكی زانستییە بۆ ئەو بانگەشانە و پیشاندنی بەشێك لە چوارچێوەی زانستی ئەم بابەتەیە.\nسەرەتا لە نوسین و قسەكانی (د. خالید موحەمەد) دەكرێت چوار لایەنی سەرەكی دەربهێنین وەك بانەگەشەی سەرەكی, كە هیوادارم پیشاندەرێكی وردی قسەكانی بن ..\n١) هەڵچوون و سۆزەكان لە دڵەوە سەرچاوە دەگرن\n٢) دڵ تایبەتمەندییەكانی كەسایەتی دیاریدەكات, یان كاریگەریان دەخاتە سەر\n٣) دڵ سەرچاوەی لێكدانەوە و بڕیاردان و هەڵسەنگاندنە\n٤) دڵ یادگەی تێدایە و قسە و ڕەفتار هەڵدەگرێت\nپێش چوونە سەر باسكردن لەم لایەنانە گرنگ هەندێك بەرچاوڕوونیمان هەبێت. سەرەتا لە زانستدا ئەوەی پێی دەوترێت ئاگایی (Consciousness), واتە چی وادەكات مرۆڤ بە ئاگا بێت, یەكێكە لە هەرە پرسە دژوارەكان و تا ئێستاكە توێژینەوە زانستییەكان بە دەرەنجامی یەكلاكەرەوە نەگەیشتوون سەبارەت بە پرسی ئاگایی. وەلێ سەبارەت بە كاری بەشەكانی مێشك و كاری دڵ زانست گەیشتووە بە بەڵگەی زۆر جێی متمانە و یەكلاكەرەوە كە لە دواتردا باسیان لێوە دەكەین. لایەنێكی دیكە پێویستە ئاگاداری بین واژەی هەستە, كە لە زمانی كوردیدا بەرانبەر ٣ زاراوە بەكاردێت. لەم نوسینەدا هەوڵدراوە هەست تەنها بەرانبەر (Sensation) بەكارهێندرابێت واتە ئەوەی لە ٥ هەستەوەراكانمانەوە وەریدەگرین. بۆ (Emotion) هەڵچوون بەكارهێندراوە كە زیاتر بناغەیەكی بایۆلۆجییان هەیە و, بەرانبەر (Feeling) سۆز بەكارهێندراوە كە زیاتر ئەزموونی زیهنی كەسین.\nبانگەشەی یەكەم: هەڵچوون و سۆزەكان لە دڵەوە سەرچاوە دەگرن\nد. خالید: عەقڵ كە لە دڵدایە بریتییە لە سەرچاوەی هەموو هەست و سۆزەكان. بۆ نمونە ئەڵێی بە دڵ فڵان كەسم فڵان كەسم خۆشدەوێت, كەوایە دڵ بڕیاری داوە خۆشمان بوێت. ئەڵێی پڕ بە دڵ ڕقم لێیەتی, یان ئەو خواردنە دڵم نایبات.\nدوو پێكهاتەی مێشك زۆرترین پەیوەندییان بە هەڵچوونەكانەوە هەیە: amygdala, Insula\nAmygdala: پێكهاتەیەكی شێوە بادەمییە لە خوارەوەی مێشك و بەشێكە لە (Limbic system) كە تۆڕێكی دەمارییە و كار لەسەر زۆر لایەنی هەڵچوونەكان و یادگە دەكات. كاری سەرەكی ئەمیگدالا بریتییە لە یەكخستنی هەڵچوونەكان, ئەوە ڕەفتارانە هەڵچوونەكانیان لە پشتەوەیە و پاڵنەرەكان. ئەم پێكهاتەیە لێكدانەوە بۆ ترس دەكات و یامەتیدەرە لە جیاكردنەوەی هاوڕێ و دوژمنەكان. پێشتر وا دەزاندرا ئەمیگدالا تەنها پەیوەندی هەیە وروژێنەرە نەرێنییەكانەوە, بەڵام دواتر دەركەوت لە هەڵچوونی ئەرێنیشدا بەشدارە كە وروژێنەرەكانی پاداشتەوە دروست دەبن. لە توێژینەوەیەكی هێنریك كلوڤێر و پۆڵ بیوسی لەسەر ژمارەیەك مەیمون كە ئەمیگدالایان زیانی بەركەوتبوو, تێبینی گۆڕانكاری كرا لە هەڵچوونەكاندا و, تویژینەوەكانی دوای ئەمە پیشانیان دا ئەمیگدالا ڕۆلێكی گرنگی هەیە لە ڕێكخستنی هەڵچوونەكاندا (Salzman, 2019).\nInsula: ئەم پێكهاتەیە سەرچاوەی بێزكردنەوەیە, كە كاردانەوەیەكی بەهێزی نەرێنییانەیە, بۆ نمونە بۆ بۆنی ناخۆش. ئەزموونی بێزكردنەوە دەكرێت بتپارێزێت لە خواردنی شتی تێكچوو. ئەو توێژینەوانەی بە (MRI) ئەنجامدراون پیشانی دەدەن ئینسولا چالاك دەبێت كاتێك كەسەكە هەست بە ئازار دەكات یان چاوەڕێی دەكات. دەمارزانەكان پێیان وایە ئینسولا ڕیپۆرت وەردەگرێت لەسەر بارودۆخی فیسیۆلۆجی جەستە و سۆزی كەسی دەربارەیان بەرهەم دەهێنێت.\nبانگەشەی دووەم: دڵ تایبەتمەندییەكانی كەسایەتی دیاریدەكات, یان كاریگەریان دەخاتە سەر\nد. خالید: نەشتەرگەرییەکانی گۆڕینی دڵ، بۆچونی زۆرێک لە زانایان لەو بارەیەوە گۆڕا، پاش ئەوەی بۆیان دەرکەوت کە زۆرێک لەو نەخۆشانەی دڵیان بۆ دەگۆڕدرێت پاش گۆڕینی دڵەکانیان هەڵسوکەوت و شێوازی بیرکردنەوەیشیان دەگۆڕێت.\nهەر لە كۆنەوە ئەم بانگەشە هەیە كە ئەو كەسانەی دڵیان بۆ دەگۆڕدرێت لایەنی كەسایەتییان لەگەڵیدا دەگۆڕدرێت, بەڵام توێژینەوە زانستییەكان پاڵشتییەكی ئەوتۆی ئەم بانگەشەیە ناكەن. لە توێژینەوەیەكدا لە ڤییەنا ئەم پرسە بە بەشداری ٤٧ نەخۆش كە نەشتەرگەری گۆڕینی دڵیان بۆ كرابوو خرایە ژێر لێكۆڵینەوە. بەشداربووان لە ماوەی دوو ساڵی پێشوودا نەشتەگەرییان بۆ ئەنجامدرابوو و زانیارییەكانیان لەڕێی چاوپێكەوتنەوە لێ وەرگیرا. %٧٩ی بەشداربووان ڕایانگەیاند كەسایەتییان بە هیچ شێوەیەك نەگۆڕاوە و پرسیارەكانیان بە بێ مانا دەبینی. %١٥ ئاشكرایان كرد گۆڕانكاری لە كەسایەتییاندا ڕووی داوە بەڵام بەهۆی ئەوە نا دڵی كەسێكی كەیان بۆ داندراوە, بەڵكو بەهۆی ئەوەی نەشتەرگەرییەكەیان ترسناك بووە مەترسی لەسەر ژیانیان دروست كردووە. تەنها %٦ پێیان وابوو بەهۆی گۆڕینی دڵیانەوە كەسایەتییان گۆڕاوە و توێژەران ئەم بیرۆكەیان بە بە بیرۆكەیەكی كۆن ناوزەند كرد و وەك گرفتئامێز تەماشایان دەكرد (Bunzel, Schmidl-Mohl, Grundböck, & Wollenek, 1992).\nبانگەشەی سێیەم: دڵ سەرچاوەی لێكدانەوە و بڕیاردان و هەڵسەنگاندنە\nچیرۆكی فینییەس گەیج ئەم پرسە ڕووندەكاتەوە ..\nلە ساڵی ١٨٤٨, ڕوداوێكی ترسناك ئاماژەی كرد بۆ ڕۆڵی ناوچەی پێشەوەی مێشك (prefrontal cortex) لە سروشتی كەسی و بڕیارداندا. فینییەش گەیج یەكێك بوو لەو كەسانەی لە دروستكردنی هێڵی ئاسنین كاریدەكرد, كاتێك تەقینەوەیەك ڕوویدا ئاسنێك چوو بە سەریدا. تیرەی ئاسنەكە ٣ سانتیمێتر بوو, لە خوار چاوی چەپییەوە چووە ناو كەلەی سەری و لە تەوقی سەرییەوە هاتە دەر, زۆرێك لە ناوچەكانی بەشی پێشەوەی مێشكی زیانیان بەر كەوت. گەیج چاكبووەوە, بەڵام كەسایەتی بە شێوەیەكی بەرچاو گۆڕا. وابەستەیی سۆزداری نەما, ئارامگرتنی نەما و, ڕەفتاری چاوەڕواننەكراوی ئەنجام دەدا.\nهەندێك لەو تیومەرانەی (لوو) لە بەشی پێشەوەی مێشكدا دروست دەبن هەمان نیشانەی هاوشێوە دروست دەكەن. زیهن و یادگەی كەسەكە وەك خۆیان دەمێننەوە, بەڵام پڕۆسەی بڕیاردان كێشەی تێدەكەوێت و كاردانەوە هەڵچوونییەكان كەم دەبنەوە. لە ١٩٠٠كاندا, هەمان كێشە ڕوویدا دوای نەشتەرگەرییەك لەسەر بەشی پێشەوەی مێشك, كە تیایدا پەیوەندی نێوان بەشەكانی پێشەوەی مێشك و (Limbic system) زیانی پێدەگەیەندرێت.\nتێبینی: ئەم بەشە لە كتێبی (Campbell Biology)یەوە وەیگیراوە و كراوە بە كوردی كە ساڵی ٢٠١٣ دەرچووە یەكێكە لە تێكستبووكە جێی متمانەكان.\nد. خالید: چاو كەسێك ئەبینێت, وێنەكەی ئەنێرێت بۆ دەماغ ئەیشواتەوە و ئەینێرێت بۆ دڵ, دڵ بڕیار لە هەڵوێست وەرگرتن بەرانبەر ئەم كەسە و قسەكانی ئەدات.\nلە ڕاستیدا هەستكردن و پەیبردن (Sensation & Perception) دوو پڕۆسەن كە تێگەیشتنی زانستی باشمان بۆیان هەیە. سەرەتا ئاشكرایە مرۆڤ ٥ هەستەوەری هەیە, كاتێك وروژێنەرێك لە ژینگەی چواردەوری كەسەكەوە هەستی پێ دەكرێت ئەوا بەپێی جۆری وروژێنەرەكە هەستەوەرەكان چالاك دەبن و هەستی پێ دەكەن كە ئەمە هەنگاوی سەرەتاییە بەرەو پەیبردن. سەرەتا پڕۆسەی (Transduction) ڕوودەدات كە تیایدا وزەی وروژێنەرەكە دەگۆڕدرێت (كۆنڤێرت) بۆ سیگناڵی دەماری و دەنێردرێت بۆ مێشك. دواتر لە ناوچەی دیاریكراوی مێشك پڕۆسەی پەیبردن دەست پێدەكات كە بریتییە لە لێكدانەوەی ئەو زانیارییانەی لە ژینگەوە پێمان دەگات تا ماناكەی بزانین. بە واتایەكی دیكە هەستكردن بریتییە لە هەستكردن بە بوونی وروژێنەرێك و پەیبردن بریتییە لە دیاریكردنی ئەوەی ئەم وروژێنەرە چییە و چی دەگەیەنێت. دڵ لەم پڕۆسەیەدا بەشدار نییە, وەلێ ئەگەر بۆ نمونە شتێكی جێی مەترسی ببینیت, كە ئەمە هەستكردنە, دواتر لە پڕۆسەی پەیبردندا دەزانیت ئەم شتە مەترسیدارە و سیستەمی سیمپەساوی كارا دەبێت تا بتوانیت ڕابكەیت لە مەترسییەكە یان ڕووبەڕووی ببیتەوە و لەم كاتەدا لێدانی دڵ خێرا دەبێت تا بتوانیت یەكێك لەم پەرچەكردارانە ئەنجام بدەیت, پەیوەندییەكە تەنها بەم شێوەیە (Wozniak, 2011).\nبانگەشەی چوارەم: دڵ یادگەی تێدایە و قسە و ڕەفتار هەڵدەگرێت\nتوێژینەوە زانستییەكان پیشانیان داوە چوار بەشی مێشك پەیوەندیدارن بە یادگەوە ..\nوەك پێشتر باسمان كرد كاری سەرەكی ئەمیگدالا رێكخستنی هەڵچوونەكانە, وەلێ ڕۆڵیشی هەیە لە چۆنییەتی هەڵگرتنی یادەوەرییەكان, چونكە پڕۆسەی هەڵگرتن لەلایەن سترێس هۆڕمۆنەكانەوە كاریگەری دەخرێتە سەر. بۆ نمونە لە توێژینەوەیكدا لە ساڵی ٢٠١٠ لەسەر ژمارەیەك جرج كاردانەوەی ترسئامێز تاقیكرنەوەی لەسەر كرا. بە بەكارهێنانی مەرجداركردنی پاڤلۆڤییانە دەنگێكی پێشتر كاریگەر دروستنەكەر پەیوەندیدار كرا بە شۆكێكی كارەبایی هێواش بۆ قاچی جرجەكان. دوای ئەوەی مەرجیبوون ڕوویدا, جرجەكان هەر كاتێك گوێیان لە دەنگەكە دەبوو, لە جێی خۆیان وشك دەبوون (ئەمە كاردانەوەی جرجە بۆ ترس), كە پیشانی دەدات یادەوەرییان هەیە لەو شۆكەی پێشتر لەگەڵ ئەم دەنگە لێیان دراوە. دواتر توێژەرەكان هەندێك دەمارەخانەی نـێو ئەمیگدالایان لەناو برد و بۆیان دەركەوت یادەوەرییەكان نەماون. بەهۆی ڕۆلی لە ڕاییكردنی زانیاری هەڵچوونەكان, ئەمیگدالا لە هێشتنەوەی یادەوەریشدا بەشدارە, كە پڕۆسەیەك تیایدا یادەوەرییەكان لە یادگەی كورتخانەوە دەچنە نێو یادگەی درێژخایەن. كاتێك ڕووداوێك زیاتر لایەنی هەڵچوونی تیادا بێت ئەوا ئەمیگدالا قوڵتر هەڵیدەگرێت.\nگروپێك لە توێژەران بە مەبەستی زانینی ڕۆڵی هیپۆكامپس لە ڕاییكردنی میمۆریدا تاقیكردنەوەیان لەسەر جرج كرد. زیانیان گەیاند بە هیپۆكامپایەكانی نێو مێشكی مشكەكان و بۆیان دەركەوت جرجەكان لە چەندین كاردا تووشی گرفتی یادەوەری هاتن, وەك ناسینەوەی شت. توێژەرەكان بەو دەرەنجامە گەیشتن كە هیپۆكامپس ڕۆڵی هەیە لە یادەروەیدا, بە تایبەت یادگەی ناسینەوە و ناوچەیی (Clark, Zola, & Squire, 2000). كارێكی تری هیپۆكامپس ناردنی زانیارییە بۆ ناوچەكانی پێشەوەی مێشك تا مانا بە یادەوەرییەكان ببخەشن و پەیوەندیداریان بكەن بە یادەوەری دیكەوە, هەروەها بەشدارە لە گواستنەوەی شتە نوێیەكان بۆ نێو یادگەی درێژخایەن.\nزیان گەیشتن بەم ناوچەیە وا دەكات كەسەكە نەتوانێت یادەوەری ئاشكرا ڕاییی بكات. یەكێك لە نەخۆشە بەناوبانەگەكان كە ئەم حاڵەتەی هەبوو ناوی هێنری بوو كاتێك بۆ كۆنتڕۆڵكردنی ئەو گەشكانەی تووشی دەبوو هیپۆكامپایەكانی نێو مێشكیان لابرد (Corkin, Amaral, González, Johnson, & Hyman, 1997) لە ئەنجامد یادەوەرییە ئاشكراكانی كاریگەری گەورەیان بەركەوت و نەیدەتوانی زانیاری نوێ هەلبگرێت, واتە زانیارییەكان لە یادگەی كورتخایەنەوە بگوازێتەوە بۆ یادگەی دڕێژخایەن.\nهیپۆكامپس وا دەردەكەوێت زیاتر بەشدار بێت لە ڕاییكردنی یادەوەری ئاشكرا, لە كاتێكدا سێریبەلەم كار لەسەر یادەرەوەی نائاشكرا دەكات (بۆ نمونە فێربوونی ڵێخوڕینی پاسكیل). لە تاقیكردنەوەیەكدا, هاتن سەبجێكتەكانیان ڕاهێنا كاتێك هەوایان پێدا بكرێت چاو بتروكێنن, بەڵام كاتێك توێژەران هاتن زیانیان گەیاند بە سێریبەلەمی ژمارەیەك كەروێشك بۆیان دەركەوت نەیاندەتوانی فێری بەرچەكرداری چاو تروكاندن بن كاتێك هەوایان پیادا دەكرێت (Steinmetz, 1999; Green & Woodruff-Pak, 2000).\n٤) Prefrontal cortex\nتوێژینەوەكان بە بەكارهێنانی (positron emission tomography) پیشانیان داوە بەشەكانی پێشەوەی مێشك بەشدارن لە ڕاییكردن و هەڵگرتنی زانیاری (Kapur et al., 1994; Craik et al., 1999).\nوا دەردەكەوێـت هەندێك لە دەمارە گوێزەرەوەكانیش بەشدارن لە یادەوەریدا وەك ئێپینیفرین, دۆپامین, سیرۆتۆنین, گلوتامەیت و ئەسێتیلكۆڵین (Myhrer, 2003).\nتوێژینەوە زانستییەكان و تێكستبووكی زانستییەكان هەموو ئەو كارانەی كەسانی ئایینی دەیدەنە پاڵ دڵ, بنچینەكەی دەگەڕێننەوە بۆ مێشك و بەڵگەی باش هەیە بۆ متمانەكردن بەم دۆزینەوانە بە تایبەت دوای پێشكەوتنی توێژینەوەكان لەسەر مێشك بە بەكارهێنانی ECT, PET, MRI و هاوشێوەكانی. هەندێك گریمانە هەن سەبارەت بەوەی دڵ دەكرێت خانەی یادەوەری تێدا بێـت, بەڵام هێشتاكە گریمانەن و توێژینەوەی زیاتریان لەسەر پێویستە تەنانەت لە ئەگەرێكدا ئەوەش ڕاست بێت بەشێكی زۆر بچوك دەگرێتەوە و نایسەلمێنێت ئەقڵ, بڕیاردان, لێكدانەوە, هەڵچوونەكان لە دڵدان. لە كاتێكدا تەنانەت خێرایی لێدانی دڵ لەلایەن مێشكەوە كۆنتڕۆڵ كراوە لە ڕێی سیستەمی سیمپەساوی و پاراسیپەساوی. هەروەها ڕێكخراوی بەریتانی دڵ (British Heart Foundation), لە بابەتی نەشتەگەری گواستنەوەی دڵدا نوسیویەتی: "گرنگە لە بیرت بێت دڵە تەنها ئەندامێكی پەمپكردنی خوێنە و نەشتەگەری گۆڕینی كار ناكاتە سەر كەسایەتیت." كەوایە زانیاری زانستی پێویستە بە وردی و وەك خۆی بگەیەندرێت كاتێك كەسێك زانیارییەكان بە پێچ و پەنادا دەبات تا پشتگیری ئایدۆلۆژییەكەی بكەن ئەوا كارێكی نائاكاری كردووە.\nلينكى وتارەكەى د.خاليد محەمەد:\nBunzel, B., Schmidl-Mohl, B., Grundböck, A., & Wollenek, G. (1992). Does changing the heart mean changing personality? A retrospective inquiry on 47 heart transplant patients. Quality of life research : an international journal of quality of life aspects of treatment, care and rehabilitation, 1(4), 251–256. https://doi.org/10.1007/BF00435634\nOpenStax College (2014). Introduction to Psychology. OpenStax College.\nWozniak, W. (2011). SENSATION AND PERCEPTION a unit lesson plan for high school psychology teachers. American Psychological Association.\nSalzman, D. (2019). amygdala | Definition, Function, Location, & Facts. Retrieved 1 October 2020, from https://www.britannica.com/science/amygdal\nمەلا بەختیار: بە وشیارییەكی زۆر و ئایدۆلۆژیەتێكی تۆكمەوە دەستمانپێكرد\nسعودیە رێككەوتننامەی ئاشتی لەگەڵ ئیسرائیل ئیمزا دەكات ؟\nجنێوبارانی ژن دوای مەرگ\nلەپەراوێزی دەستگیركردنی مەلا ھەڵۆدا\nنامەیەكی كراوە بۆ نوێنەری زەردەشتیانی كوردستان لەوەزارەتی ئەوقاف:


پێشمەرگەیەکی کۆمەڵە لە سلێمانی بێ سەر و شوێن کراوە\nپەیامی کورد … پێشمەرگەیەکی کۆمەڵە لە سلێمانی بێ سەر و شوێن کراوە\nپێشمەرگەیەکی کۆمەڵەی شۆڕشگێڕی زەحمەتکێشی کوردستانی ئێران، لە رۆژی سێشەمەوە لە شاری سلێمانی بێ سەروشوێنە و هیچ زانیارییەک لەسەر چارەنووسی ناوبراو لە بەردەستدا نیە.\nبە گوێرەی راپۆرتێکی رێکخراوی مافی مرۆڤی هەنگاو، پێشمەرگەیەکی کۆمەڵەی شۆڕشگێڕی زەحمەتکێشانی کوردستانی ئێران بە ناوی " سمکۆ بەنەفشی" تەمەن ٣٥ ساڵ و خەڵکی سنە، لە رۆژی سێشەمە ٢٤ی خاکەلێوەی ٢٧٢١( ١٣ی ئاوریلی ٢٠٢١) لە شاری سلێمانیی هەرێمی کوردستان بێ سەروشوێن بووە و هیچ هەواڵێک سەبارەت بە چارەنووسی ناوبراو لەبەردەستدا نیە.\nکۆمەڵەی شۆڕشگێڕی زەحمەتکێشانی کوردستانی ئێران، سەرەڕای تێپەڕبوونی چەند رۆژ لە بێ سەروشوێن بوونی سمکۆ بەنەفشی تا ئیستا هیچ لێدوانێکی فەرمییان نەداوە. ئەندامێکی ئەو حیزبە بە هەنگاوی راگەیاندووە کە کۆمەڵە چاوەڕیی وڵامی ئیدارەی ئاسایشی سلێمانییە بۆیە تا ئیستا هیچ لێدوانێکی لەمبارەوە نەداوە.


کوردیپێدیا - بە ژمارە: زانیاری لەسەر بەشێک لەقەرزەکانی حکومەتی هەرێم\n📊 بە ژمارە: زانیاری لەسەر بەشێک لەقەرزەکانی حکومەتی هەرێم | پۆل: ئامار و راپرسی | زمانی بابەت: 🏳 کوردیی ناوەڕاست\nبە ژمارە: زانیاری لەسەر بەشێک لەقەرزەکانی حکومەتی هەرێم\nسەرۆکی لیژنەی دارایی و ئابوری لە پەرلەمانی کوردستان رایدەگەیەنێت، حکومەت هیچ ژمارەیەکی راستەقینەمان لەسەر قەرزەکانی پێنادات، وتیشی نازانرێت کەی و بە چ شێوەیەک قەرزەکانی دەداتەوە.\nدوای بڕینی بودجە لە بەغداوە، بەشێکی زۆری پڕۆژەکان و کاری کۆمپانیا و بەڵێندەران راگیران، هاوکات حکومەتی هەرێم تەنیا چەند جارێک بە شێوەی سلفە قەرزی بەڵێندەرانی داوەتەوە، بەڵام تائێستا بڕێکی زۆری ئەم قەرزە نەدراوەتەوە بە کۆمپانیا و بەڵێندەران.\nشێخ ناجی عیزەدین، سەرۆکی لقی سلێمانی یەکێتی بەڵێندەرانی کوردستان بە دواڕۆژی راگەیاند، بڕی 1 ترلیۆن دینار کە قەرزی بەڵێندەرانە لای حکومەتی هەرێمە، کە لەبەرامبەر جێبەجێکردنی پڕۆژەکاندایە، ژمارەی ئه و بەڵێندەرانەش کە قەرزیان لای حکومەتە دەگاتە 300 بەڵێندەر.\nسەرۆکی لقی سلێمانی یەکێتی بەڵێندەران وتیشی نزیکەی 3 ساڵ تێپەڕدەبێت، بەڵام تائێستا حکومەت بەڵێنەکانی بۆ دانەوەی ئەم قەرزە نەبردۆتەسەر.\nقەرزی پاشەکەوتی فەرمانبەران\nدوای دوو ساڵ دروستبوونی قەیرانی دارایی لە مانگی 2ی 2016دا حکومەتی هەرێم بڕیاریدا بە بڕینی بەشێک لە مووچەی فەرمانبەران و پاشەکەوتکردنی، تائێستاش ڕوون نییە کەی و بە چ ئالیەتێک ئەم قەرزە دەداتەوە بە فەرمانبەران.\nسەبارەت بە بڕی قەرزەکانی فەرمانبەران کە لای حکومەتی هەرێمە، شێرکۆ جەودەت، ئەندامی پەرلەمانی کوردستان بۆ دواڕۆژ ئاشکرایدەکات، حکومەت نزیکەی 7 ملیار دۆلاری مووچەی پاشەکەوتی فەرمانبەران قەرزارە.\nناوبراو ئاماژەی بەوەشکرد، نزیکەی زیاتر لە 6 ملیار دۆلاری کۆمپانیا بیانی و ناوخۆییەکان لای حکومەتی هەرێمە، پێشتر شێوازێک دانرا بۆ دانەوەی ئەم قەرزانە، بەڵام بەهۆی لەدەستدانی کێڵگە نەوتییەکانی کەرکوک دۆخەکە قورستر بوو، بۆیە نەتوانرا دەست بکرێت بە دانەوەی قەرزەکان.\nعێراق پابەند نابێت بەدانەوەی قەرزەکان\nهاوکات، لەچەند ڕۆژی ڕابردوودا حکومەتی عێراق رایگەیاند، پابەند نابن بە دانەوەی قەرزەکانی سەر حکومەتی هەرێم، پێویستە خۆیان بیدەنەوە، جگەلەوە بەپێی وتەی بەرپرسانی کۆمپانیای رۆزنەفتی ڕوسی، حکومەتی هەرێم 1 ملیار و 3 ملیۆن دۆلاری لەبەرامبەر پێدانی نەوت بە کۆمپانیاکە وەرگرتووە.\nلەلایەکی ترەوە ئاسۆ شێخ جەنگی، نوێنەری حکومەتی هەرێم لە ڕوسیا بۆ دواڕۆژ باس لەوەدەکات، ئەگەر حکومەت یان چەند شەخسێک پارەی پێشوەختیان لە ڕۆزنەفت وەرگرتبێت، بێگومان هەرێمی کوردستان دەکەوێتە ژێر باری قەرزێکی زۆرەوە، ئەوەی کە دەوترێت گرێبەستەکە بەبڕی 4 ملیار دۆلارە، هەرچەندە نازانرێت بە وردی بڕەکە چەندە کە وەرگیراوە، بەڵام بەپێی زانیارییەکان حکومەتی هەرێم پێشوەخت زیاتر لە یەک ملیار دۆلاری لە کۆمپانیاکە وەرگرتووە.\nهەر بۆ ئه و مەبەستە و سەبارەت بە کات و شێوازی دانەوەی ئەم قەرزانە، عزەت سابیر سەرۆکی لیژنەی دارایی و ئابوری لە پەرلەمانی کوردستان بۆ دواڕۆژ دەڵێت حکومەت هیچ ژمارەیەکی ڕاست بە کەس ناڵێت، هەروەها تائێستا نازانرێت کەی و بە چ ئالیەتێک قەرزەکانی دەداتەوە.\nجێی ئاماژەیە جگە له و قەرزانەی کە خراونەتەڕوو، حکومەت قەرزاری بەشێک لە بانکە ئەهلییە ناوخۆییەکان و کۆمپانیا بیانییەکانی وەک دانە غازی ئیماراتی و گەنەل ئینێرجی و ئیکسۆن مۆبیلە، بۆ زانینی بڕی قەرزەکانیان دواڕۆژ پەیوەندی بە بەرپرسانی حکومەتەوە کرد، بەڵام هیچ داتایەکیان لەمبارەیەوە نەخستەڕوو.\n➕ ئەم بابەتە لەلایەن: (هاوڕێ باخەوان)ەوە لە: Nov 18 2017 10:06AM تۆمارکراوە


یوڤانتۆس – تۆڕی میدیایی خەڵک\nخەڵک سپۆرت یانەی یوڤانتۆسی ئیتاڵی دوو وەرزە هەوڵی گەڕاندنەوەی پۆل پۆگبای فەرەنسی بۆ ڕیزەکانی دەدات، بەڵام پێناچێت بۆندەکە سەرکەوتوبێت. فابیۆ پاراتیچی بەڕێووەبەری وەرزشیی یوڤی بە تۆڕی...\nخەڵک سپۆرت شارەزا و نوسەرێکی بواری گواستنەوەکان ئاشکرای کردووە، لە هاوینی ئەم وەرزەدا کیلیان مباپێی فەرەنسی هێرشبەری یانەی پاریس سانت جێرمان خولی فەرەنسا بەجێناهێڵێت. گویلۆم بالاگی...\nخەڵک سپۆرت سەرچاوە ئیتاڵییەکان ئاشکرایان کردووە، بەرپرسانی یانەی یوڤانتۆس بەشێوەیەکی چاوەڕواننەکراو داوای ئاڵوگۆڕی دوو یاریزانیان لە یانەی ئەتلەتیکۆ مەدرید کردووە لە گواستنەوەکانی هاوینەی ٢٠٢٠دا. بڵاوبوونەوەی ڤایرۆسی...\nخەڵک سپۆرت سەرچاوەکانی ئیتاڵیا ئاماژەیان بە نزیکبوونەوەی نێوان دوگلاس کۆستای بەرازیلی و یانەی مانچستەر سیتی ئینگلیزی کردووە. ماڵپەڕی “کالچیۆ میرکاتۆ”ی ئیتاڵی بڵاویکردۆتەوە، دوگلاس کۆستای هێرشبەری بەرازیلی...\nخەڵک سپۆرت ماتیاس دی لیختی هۆڵەندی لە چاوپێکەوتنێکدا پێداچوونەوە بە یادگارییەکانی دەکات و هۆکاری هەڵبژاردنی یانەی یوڤانتۆس و وردەکاریی گفتوگۆکان بۆ ئەو مەبەستە ئاشکرادەکات. بەرگریکارە هۆڵەندییەکە...\nخەڵک سپۆرت بەرپرسانی یانەی یوڤانتۆسی ئیتاڵی ئامادەکارییەکانیان بۆ گواستنەوەی هاوینەی ٢٠٢٠ دەستپێکردووە و خواستیان لەسەر کڕینی دوو ناوەندکاری بەتوانایە. ماڵپەڕی “کالچیۆ میریکاتۆ”ی ئیتاڵی بڵاویکردۆتەوە، ماوریسیۆ ساری...\nخەڵک سپۆرت میدیا نزیکەکانی یانەی ڕیاڵ مەدرید وەڵامی پڕوپاگەندەی میدیاکانی ئیتاڵیا دەدەنەوە و دووپاتیدەکەنەوە، کریستیانۆ هەرگیز ناگەڕێتەوە بۆ یانەی شاهانە. ڕۆژنامەی “ئاس”ی ئیسپانی ئاشکرای کردووە، ئەو...\nچاوپێکەوتن2 ساڵ پێش ئێستا\nخەڵک سپۆرت لوکا تۆنی ئەستێرەی دێرینی ئیتاڵیا چاوپێکەوتنێک لەگەڵ ماڵپەڕی “توتۆ سپۆرت”ی ئیتاڵی ئەنجام دەدات و وەڵامی چەندین پرسیاری گرنگ دەداتەوە. لە وەڵامەکانیدا باس لە ئەگەرەکانی...\nخەڵک سپۆرت بڵاوبوونەوەی ڤایرۆسی کۆرۆنا لە وڵاتانی ئەوروپا کاریگەری لەسەر یاریزانان و یانەکان دروستکردووە بەتایبەت یانەی یوڤانتۆس، سەرچاوەکان ئاماژە بە گەڕانەوەی نۆ یاریزانی ئەو یانەیە دەکەن...\nچاوپێکەوتن12 مانگ پێش ئێستا


مه‌نده‌لی نه‌بۆته‌وه به قه‌زا\nدیاله/ كچێك به‌نێو كۆڵانێكی كۆنی ناحیه‌ی مه‌نده‌لیدا گوزه‌ر ده‌كات فۆتۆ: هاوڕێ ئازاد\nهاوڕێ ئازاد – مه‌نده‌لی\nهێشتا پرسی گه‌ڕانه‌وه‌ی مه‌نده‌لی له ناحیه‌وه بۆ قه‌زا نه‌خراوه‌ته به‌رنامه‌ی كاری دانیشتنه‌كانی په‌رله‌مانی عیراقه‌وه، پرۆسه‌كه ته‌نیا له لیژنه‌ی یاسایی ده‌نگی پێویستی به‌ده‌ستهێناوه.\nمه‌نده‌لی له ساڵی 1987و بە بڕیاری 459ی ئەنجومەنی باڵای سەرکردایەتی شۆڕشی سەردەمی حزبی بەعس، له قه‌زاوه كرایه‌وه به ناحیه، دواتر به قه‌زای به‌له‌دروزه‌وه لكێنرا.\nله 11ی نیسانی ئه‌مساڵ لیژنه‌ی یاسایی له‌چوارچێوه‌ی پڕۆژه یاسایه‌كدا ده‌نگی به هه‌ڵوه‌شانه‌وه‌ی ئه‌و بڕیاره‌دا، به‌ڵام بۆ وه‌رگرتنی بڕیاری كۆتایی پێویستی به ده‌نگدانه له ئه‌نجومه‌نی نوێنه‌رانی عیراق.\nئەڵماس فازڵ، ئەندامی لیژنەی یاسایی له ئەنجومەنی نوێنەرانی عیراق بە (کەرکوک ناو)ی وت "به‌کۆی دەنگی ئەندامانی لیژنەی یاسایی و له‌چوارچێوه‌ی پڕۆژه یاسایه‌كدا بڕیاردرا لەسەر هەڵوەشاندنەوه‌ی بڕیاری 459 ئەنجومەنی باڵای سەرکردایەتی شۆڕش، کە تایبەت بوو بە نزمکردنی ئاستی ئیداریی قەزای مەندەلی بۆ ناحیە".\n"له‌ئێستادا پڕۆژە یاساكه ئاماده‌یه، بەڵام هێشتا نەخراوەتەوە خشتەی کاری دانیشتنەکانی پەرلەمان، بۆیە چاوەڕێین ئەو پڕۆژە یاسایە بخرێتە کارەکانی پەرلەمانی عیراق و گەشبینین بەوه‌ی دەنگی پێویست بهێنیت"، ئه‌ڵماس وایوت.\nله‌ئێستادا پڕۆژە یاساكه ئاماده‌یه، بەڵام هێشتا نەخراوەتەوە خشتەی کاری دانیشتنەکانی پەرلەمان\nئەو بڕیارەی ئەنجومەنی باڵای سەرکردایەتی شۆڕش له هه‌شتاكانی رابردوو، به وته‌ی ئه‌ڵماس بۆ گۆڕینی دیموگرافی مەندەلی بووه.\nمەندەلی یەکێکه لە ناوچەکانی جێناکۆک له پارێزگای دیالە بەدوری 93کم لە بەعقوبەی سەنتەری پارێزگاکەوە، دانیشتوانەکەى لە عەرەب، کورد و تورکمان پێکدێت.\nساڵی 1947 مەندەلی کرایە قەزا، بە یەکێک لە کۆنترین قەزاکانی عیراق دادەنرا تا له 1987 كرایه‌وه به ناحیه.\nئازاد شەفیق، سەرۆکی ئەنحومەنی ناحیەی مەندەلی بە (کەرکوک ناو)ی وت "ئه‌و بڕیاره‌ی لیژنه‌ی یاسایی ئەنجومەنی نوێنەرانی عیراق، کارێکی باشە و پێشتر چەندین جار ئه‌و داواکارییه‌مان ئاراسته‌ی لانە پەیوەندیدارەکان کردووە، بەڵام ئاستەنگ زۆر هەیە بۆ ئه‌وه‌ی مه‌نده‌لی ببێته‌وه بۆ قه‌زا".\nزاهد تاهیر، ئەندامی ئەنجومەنی پارێزگای دیالە، پێیوایه ژێرخانی ئابوری مه‌نده‌لی به‌پێی پێویست نییه و ناوچه‌یه‌كی فه‌رامۆشكراوه، بۆیه ده‌ڵێت "ئه‌گه‌ر بكرێته‌وه به قه‌زاش پێویستی به خزمه‌تگوزاریی و ئاوه‌ڕلێدانه‌وه‌ی زیاتر هه‌یه". ئه‌وه‌ش وه‌ك ئاماژه‌یه‌ك به‌وه‌ی ته‌نیا ناوی قه‌زا بۆ مه‌نده‌لی به‌س نییه.\nوتیشی كه له حاڵه‌تی سه‌رگرتنی ئه‌و هه‌وڵه، هه‌ندیك كێشه‌ی یاسایی روبه‌ڕوی ئیداره‌ی مه‌نده‌لی ده‌بێته‌وه، "ئایا چۆن دەکرێت ئەنجومەنی ناحیەی مه‌نده‌لی بگۆڕدرێت بۆ ئەنجومەنی قەزا؟ دانانی قایمقام چۆن ده‌كرێت! له‌كاتێكدا هێشتا ناکۆکی زۆر هەیە لەسەر پۆستەکانی مەندەلی وەکو ناحیە".\n"به‌گشتی پێدەچێت ئەو بڕیارە بە ئاسانی جێبەجێنەکرێت، بەڵام ئێمە بەهەموو شێوەیەک پاڵپشتی بە قەزابونی مەندەلی دەکەین و یەکێکە لە ئامانجەکانمان کە خەڵکی مەندەلی خزمەتبکرێن، چونکە ناوچەیەکی زیانلێکەوتووە و دانیشتوانەکەی شایانی خزمەتکردنی زیاترن"، زاهید تاهیر.


abdulrahman.mehabadi: حەلەب، شياوی هەزار ميداليای قارەمانێتی!\nحەلەب وەك پێتەختی ئابووری سوريا و دووەم گەورەشاری ئەم وڵاتە و ناوەندێكی گرينگی بازرگانی لە سەدەی شانزدەيەم و خاڵی دەستپێكی رێنيسانسە ئەدەبيەكەی سەدەی هەژدەی وڵاتی شام وەسف كراوە. تايبەت بە دانيشتووانی ئەم شارەش وتراوە كە خەلێكی كراوه و لێبوردەن و دوورن لە توندڕۆيی و رق و كينەی تايفی و ...هتد.\nلەبەر رۆشنايی ئەو تايبەتمەندييانەی سەرەوەيە كە بە درێژايی شۆڕشی خەڵكی سوريا كە پێش شەش ساڵ سەری هەڵدا، حەڵەب بەردەوام بەشێكی گرينگ و لێكدانەبڕاو بووە لە خەبات بۆ ئازادی و بەرەنگاربوونەوەی ديكتاتۆريی بنەماڵەی ئەسەد.\nهەر ئەم تايبەتمەندييانەشە وایكردووە هێزە هەرە سامناكە توندڕۆكەی مێژووی هاوچەرخ نەتوانی ئەم شارە لە خۆی بگرێت و لە هەوڵی ئەوەدا بێت لەناوی بەرێت.. رژێمی ئێران بێ سێ و دوو هەستا بە پاڵپشتيكردنی ديكتاتۆری سوريا و هێزه سەركوتكەرەكانی خۆی رەوانەی ئەم وڵاتە كرد تا پلانە شوومەكانی خۆی لەم سەرزەوينه پياده بكات..\nدوای روبەڕووبوونەوەيەكی سەخت و نايەكسان، هەفتەی رابردوو شاری حەڵەب بارە قورسەكەی خستەوە و لە لايەن چەقەڵەكانی حکومەتی ویلايەت داگير كرا. بەڵام لايەنی سەركەوتوو حەڵەب و حەڵەبيەكان خۆيان بوون!\nچون نەك وەك دوژمن ویستبووی، بەڵكو بە جۆرێك داگير كرا كە بووە جێی شەرمی مێژووی هاوچەرخ. بەرخۆدانی حەڵەب لە ئاستی ئازایەتی و قارەمانیتی خەڵكەكەی بوو. شێرانە وەستا و زۆر حەماسەتی لە خۆی نيشان دا. هەر بۆيە ئێستا بووەتە سەرمەشقێك بۆ ئەوانيتر.\nحەڵەب سەركەوت و دوارۆژی بۆ خۆی دەستەبەر كرد. چون لەو خوێنە پاكەی لە جەستەی رژا، زۆر نەوەی قارەمان سەر هەڵدەدات كە بكوژانی ئەمڕۆی بەرەو گۆرستانی هەتاهەتايی چاڵ دەكات.\nبە راستی حەڵەب شارێكە شیاوی هەزار ميداڵيای قارەمانێتی و هەزار وانەی ئازايەتی و ئازاديخوازی، مرۆڤايەتی و نيشتمانپەروەری و شارستانيەتی رەسەنی مرۆیی.\nئێستا حەڵەب بووەتە مەشغەڵێكی پرشەنگدار بە دەست رۆڵەكانيەوە تا ئەوە بچننەوە كە بە خوێنی شەهيدان و ئازايەتی و فيداكاريی جەنگاوەرانی ئاو دراوە.\nلە كاتێكدا جيهان بەرانبەر بە داگيركردنی حەڵەب خرۆشاوە، كاربەدەستانی رژێمی داگيركەری ئێران وتيان كە كۆنتڕۆلكردنی ئەم شارە لە لايەن هێزەكانی ئەسەدەوە بە جەژن دەزانن و ئاهەنگيان بۆ گێڕا!\nرق و كينی دڕندانەی هێزەكانی حكومەت لە رەوتی كوشتاری خەڵكی شاری حەڵەب سنووری بەزاندووە. لە ئيعدام و كوشتاری هەزاران كەس لە هاووڵاتييانی سيڤيل لەسەر شەقامەكانی ئەم شارە تا سوتاندنی تەرمی پارچەپارچەكراوەی مناڵان و ژنان و كوشتاری كاديرانی پزيشكی نەخۆشخانەكان و كاروانە جەماوەرييەكان... تەنها بەشێكی بچووكن لە تاوانی دژ بە مرۆڤايەتی لەم شارە.\nئەگەر سەيری ديمەنی راستەقينەی سوريا بكەين، دەبينين وا رژێمی ئێرانە بە حزووری نزيكەی سەد هەزار بەكرێگيراوی خۆی، شەڕی گەلی سوريا دەكات. ئەگينا ماوەيەكی زۆر بوو حكومەتی ئەسەد رووخابوو. بەڵگەی هەرە زيندووی ئەم راستيەش، حزووری پاسداری تاوانبار، (قاسم سلێمانی)ە لە ناو شاری حەڵەبی داگيركراو. كاربەدەستانی ئەم رژێمە زۆر جار رايانگەياندووە كە پشتيوانيكردن لە ئەسەد بە ئەركی سەرشانی خۆيان دەزانن و ئەگەر لە سوريا شەڕ نەكەن ئەوا بە ناچاری شەڕەكە دەكەوێتە ناو شارەكانی ئێرانەوە.\nله بەرانبەردا ئۆپۆزيسيۆنی ئێران لە ريزی پێشەوەی پشتيوانانی شۆڕشی سوريا و ئۆپۆزيسيۆنی سوريادايە. خانمی رەجەوی وتی: ”حەڵەب سەمبولی هەتاهەتايی بەرخۆدان و خۆڕاگرييە و ئيلهامبەخشی رزگاربوونە بۆ هەموو گەلانی ناوچەكە و ئازاديخوازان لە چنگ فاشيزمی مەزهەبی دەسەڵاتدار لە ئێران و كرێگرتەكانی. ئەم رژێمە سەرچاوەی قەيرانەكانی ناوچەكە و بەرپرسی كوشتارە لە سوريا و زۆرترين دەوری هەبووە لە پەرەسەندن و بەردەواميی داعش. ئاشتی و ئارامی تەنها بە كورتكردنەوەی دەست و پەنجەی ئەم رژێمە لە ناوچەكە مەیسەر دەبێت”. وتيشی: ”لە كاتێكدا پاسداران و ميليشياكانی ئەم رژێمە لە حەڵەب بەردەوامن لە ئيعدامی بە كۆمەڵ، بێ كردەيی رەها بەرانبەر بە گەورەترين تاوانی دژ بە مرۆڤايەتی لە سەدەی بيست و يەك، بە تەواوی قبووڵنەكراو و قێزەونانەيە”.\nحەڵەب، ئەم شارە دێرينەی شارستانيەت، نەك شكستی نەهێنا، بەڵكو بووە سەكۆيەك بۆ بەردەوامی شۆڕشی گەلی سوريا. حەڵەب دووبارە و باشتر لە رابردوو، دەكەوێتەوە سەر پێ و موژدەبەخشی لەناوچوونی رژێمی ئێران و دەست و پێوەندەكانيەتی لە ناوچەكە. ئەمە مەسجێكی روون و راستەقينەيە كە لە كۆڵان و شەقامەكانی ئەم شارە خۆشەويستەوە دێتە بیستن.\nشۆڕشی سوريا بەردەوام دەبێت و رژێمی ئەسەد رادەماڵێت. هەروەك چۆن ئاسۆی رووخانی رژێمی ويلايەتی فەقيهی ئێرانی نزديك بووەتەوە.\nبەڕاستی كه چ ئاسۆيەكی روون و شكۆدار بە رووی ئەم ناوچەيە لە جيهاندا كراوەتەوە.. دواڕۆژێكی دوور لە توندڕۆيی ئيسلامی و تيرۆر،، دوور لە شەڕی تايفی و توندوتيژی. ئايندەيەك كە پەنجەی خنجیلانەی مناڵانی سوری بە نيشانەی (سەركەوتن) ئاماژەی پێ دەدەن و بە سيمای مەعسومانەيان بۆمان باس دەكەن.\nPosted by abdulrahman.mehabadi عەبدولڕەحمان مەهابادی at 2:39 PM\nمردم سوريه، سران رژيم ايران را به محاكمه خواهند كش...\nموقعيت اپوزيسيون سازمان يافته‌ي ايران در تحولات كن...\nپێگەی ئۆپوزيسيۆنی ئێران لە گۆڕانكارييە‌كانی سەردەم...\nموقع المعارضة الايرانية المنظمة في التطورات الراهن...\nabdulrahman.mehabadi عەبدولڕەحمان مەهابادی


👁 ئەم بابەتە 19,884 جار بینراوە\n🔤 بابەپیارە وشە و دەستەواژە\nبابەپیارە، باپیڕە، باوەپیارە، باوەپیاڕە، زڕباب، [ زۆرتر... 👁] ✖ ✖ ✖ 0 1 ✔ 68% ✍ ز.س. 18-2-2019 23:41:39\n🔤 بابەپیارە وشە و دەستەواژە\n📅 کاتی تۆمارکردن Jun 27 2019 12:17AM\nباوە پیارە. [ زۆرتر... 👁] ✖ ✖ ✖ 0 1 ✔ 72% ✍ ز.س. 27-6-2019 0:17:10\n🔤 باوەپیارە وشە و دەستەواژە\n🔤 باوەپیاڕە وشە و دەستەواژە\n📅 کاتی تۆمارکردن Feb 3 2019 3:07PM\nبرایباوەپیارە، باوەپیاڕە، زڕئاپ، زڕمام، برادرناپ [ زۆرتر... 👁] ✖ ✖ ✖ 0 1 ✔ 68% ✍ ز.س. 3-2-2019 15:07:19\n🔤 برایباوەپیارە وشە و دەستەواژە\nبرایباوەپیارە، باوەپیاڕە، زڕئاپ، زڕمام، برادرناپ [ زۆرتر... 👁] ✖ ✖ ✖ 0 1 ✔ 68% ✍ ز.س. 3-2-2019 15:07:18\n🔤 بیار؛ بیارە وشە و دەستەواژە\n📅 کاتی تۆمارکردن Jun 27 2019 10:18AM\nبوێر. ئازا. [ زۆرتر... 👁] ✖ ✖ ✖ 0 1 ✔ 72% ✍ ز.س. 27-6-2019 10:18:43\n🏰 بیارە دوو شوێنەکان\n📅 کاتی تۆمارکردن Jul 16 2019 10:45AM\nگەڕەکێکە لە ناوەندی شارەدیی بیارە سەر بە پارێزگای [ زۆرتر... 👁] ✖ ✖ ✖ 0 4 ✔ 76% ✍ ج.ع.ئـ. 16-7-2019 10:45:47\n🏰 بیارە یەک شوێنەکان\nگەڕەکێکە لە ناوەندی شارەدیی بیارە سەر بە پارێزگای [ زۆرتر... 👁] ✖ ✖ ✖ 0 1 ✔ 76% ✍ ج.ع.ئـ. 16-7-2019 10:45:47


كۆبوونه‌وه‌ی رێكخراو ی DHRD له‌گه‌ڵ شاندی رێكخراوی NED – DHRD\nYou are here: Home / چالاکی / كۆبوونه‌وه‌ی رێكخراو ی DHRD له‌گه‌ڵ شاندی رێكخراوی NED...\nرۆژی دوو شه‌ممه 9/3/2015 شاندێكی رێكخراوی NED سه‌ردانی ئۆفیسی سه‌نته‌ری په‌ره‌پێدانی دیموكراسی و مافی مرۆڤ له‌شاری سلێمانی كرد، له‌لایه‌ن ده‌سته‌ی به‌ڕێوه‌بردنی رێكخراوه‌وه پێشوازیان لێكرا، كۆبوونه‌وه‌كه سه‌باره‌ت به‌گفتوگۆكردن بوو له‌سه‌ر كاروباری رێكخراوه‌یی له‌هه‌رێمی كوردستان به‌گشتی و دوخی سه‌نته‌ره‌كه‌مان به‌تایبه‌تی، هه‌ره‌ها زیاتر بوونی لێپراسراویه‌تی رێكخراوه‌كان له‌م قۆناغه‌دا، گفتوگۆ سه‌باره‌ت به‌پرۆژه‌كانی سه‌نته‌ره‌كه‌مان كرا، له‌سه‌ر چۆنیه‌تی به‌شداریكردن له‌پرۆسه‌ی دیموكراتی و پاراستنی مافی مرۆڤ.\nدواتر له‌لایه‌ن به‌ڕێزان (محه‌مه‌د مه‌عروف و كارزان فازیل) باس له‌كاره‌كانی پرۆژه‌ی پاڵپشتی دادگا كرا و كه پلانی ئه‌مساڵ بۆ جێبه‌جێكردنی پرۆژه‌كه و ئه‌و چالاكیانه‌ی ده‌كه‌ونه ناو چوارچێوه‌ی پرۆژه‌كان.\nدواتر به‌شه‌كانی رێكخراو به‌شانده‌كه ناسێنرا و چۆنیه‌تی كاركردنی هه‌ر به‌شێكیان بۆ روونكرایه‌وه، ئه‌مه و كۆبوونه‌وه‌كه ماه‌ی دوو كاتژمێری خایاند\n2015-03-10 /by shorsh muhamad


گەریلا باشورییەکان بۆ پەدەکە: منداڵی باشورین بۆ کوێ بچین؟ – کوردی – RojNews.News\n22/11/2020 - 3:46:03 pm\nگەریلاکانی باشور لە چیاکانی کوردستان\nسەرەڕای هەوڵ و هۆشدارییەکانی بەرپرسانی هەپەگە بۆ پەدەکە، جوڵە و ناردنی هێزی چەکداری پەدەکە بۆ هەرێمەکانی گەریلا بەردەوامیی هەیە، لەو چوارچێوەیەدا دوو گەریلای خەڵکی باشوری کوردستان دەڵێن، بۆ پاراستنی نرخ و بەهاکان مافی ڕەوای خۆپاراستن بەکاردەهێنن، دەشڵێن “پەدەکە دەڵێن بڕۆن، بۆ کوێ بڕۆین کە منداڵی باشورین؟ بۆ هیچ شوێنێک ناڕۆین و شەهیدمان داوە”.\nدوو گەریلای خەڵکی باشوری کوردستان بەناوەکانی ‘جەلال فیدارکار و چەکدار گوڵان’ کە ئێستا دژی داگیرکارییەکانی دەوڵەتی تورک لە هەرێمی زاگرۆس بەرخۆدان دەکەن، بۆ ئاژانسی فورات قسەیان کردووە.\nگەریلا جەلال فیدارکار کە خەڵکی شاری هەولێرە، دەڵێت: لەبەر ئەوەی ئێمە خۆمان لەو سیستمەدا گەورە بووین کە پارتی دیموکراتی کوردستان- پەدەکە دەیەوێت لە باشوری کوردستان جێگیری بکات، ئێمە عەقڵیەت و کردەوەکانیان زۆر باش دەزانین، پەدەکە ساڵانێکە بەهۆی بەرژەوەندییەکانییەوە ئاستەنگی بۆ تەڤگەری ئازادیی گەلی کورد دروستدەکات، لەم کۆتاییانەدا گەیاندیان ئاستی هێرش و شەڕکردن، ئێمە دەزانین خەڵکی باشوری کوردستان و پێشمەرگە نایانەوێت لەم شەڕەدا بەشداربن، بەڵام سەرکردەکانی پەدەکە لەبەر بەرژەوەندییە سیاسی و ئابوورییەکانی خۆیان پێداگریی لەسەر شەڕ دەکەن و هەر ڕۆژە لێدوانێک دەدەکەن، دەبێت پەدەکە سەیرێکی مێژووی کوردستان بکات و ببینێت لە خیانەتی ناوخۆدا هیچ سودێکی بۆ کورد نەبووە و هیچ دەستکەوتیشی بەدەستنەهیناوە.\nفیداکار باس لەوە دەکات، کە ئەوان هیچ هەوڵێکیان نییە بۆ شەڕ دژی پێشمەرگە، دەشڵێت “لە بنەڕەتدا هەرێمی گارە و هەرێمەکانی پاراستنی مەدیا لە ئەنجامی ڕەنج و خوێنی هاوڕێ شەهیدەکانمان پارێزراوە و ئێستا لەژێر کۆنترۆڵی ئێمەدایە، ئەگەر هێزەکانی پەدەکە هێرش بکەن بۆ سەر هەرێمەکانمان، ئێمە بۆ پاراستنی ناوچەکانمان ئامادەین بۆ هەموو شتێک”.\nگەریلا جەلال فیداکار لەبەردەوامییدا وتی:”ئەمە پیلانگێڕییە، پێویستە گەلی باشور لەبەرامبەر ئەم هێرشانەدا هەستیاربن، چونکە سیاسەتێکی زۆر چەپەڵ پەیڕەودەکرێت، گەلی باشوری کوردستان لە مێژووی خۆیدا هەمیشە ڕووبەڕووی ئەو جۆرە سیاسەتانە بووەتەوە، ئێستا کاتی ئەوە نییە کە هێرش لەدژی یەکتربکەین، کاتی ئەوەیە کە پێکەوە لە دژی داگیرکاریی بین، من بانگ لە گەنجانی باشوری کوردستان دەکەم بەشداری ڕیزەکانی گەریلابن و لەدژی داگیرکەران بەرخۆدان بکەن”.\nهەروەها چەکدار گوڵان گەریلایەکی دیکەیە، کە خەڵکی هەڵەبجەیە و ئێستا دژی داگیرکاریی بەرخۆدان دەکات، وتی، پەدەکە دەیەوێت گەریلاکانی ئازادیی لە کوردستان دەربکات، وتیشی: هەموو ڕۆژێک دەڵێن بچنە دەرەوە، نازانم بانگەوازیی لە کێ دەکەن؟ ئێمە ئێمە منداڵی باشوری کوردستانین، وڵاتەکەمان، گوندەکەمان، بنەماڵەکەمان لەسەر ئەم خاکە بووە، ئێمە گەریلاکانی پەکەکەین و بۆ ئازادیی و کەرامەتی گەلەکەمان شەڕ دەکەین، بۆ کوێ بڕۆین؟ هەموو کەس دەزانێت کە هیچ شتێکی لەو شێوەیە ڕوونادات و دەست لە خاک و وڵاتی خۆمان بەرنادەین و بۆ هیچ شوێنێک ناڕۆین”.\nئەم گەریلایە ئاماژە بەوە دەکات، کە پەدەکە دەیەوێت لە ناوچەکانی گەریلادا خۆیان جێگیر بکەن، وتیشی: گەریلاکان لە چیاکاندا چەندین ساڵە دژی سوپای تورکی داگیرکەر بەرخۆدان دەکەن، هاوکات کە هێرشەکە کرایە سەر باشوری کوردستان گەریلاکان خۆیان بەو شوێنانە گەیاند و هەبوونی گەلی خۆیان پاراست، پێویستە پەدەکە لەبیری نەچێت کە گەریلاکانی هەپەگە لە شەنگالەوە تا مەخمور و لە کەرکوکەوە تا هەولێریان پاراست، بۆیە پێش هەموو شتێک گەلی باشوری کوردستان لە دژی هاوکارییەکانی پەدەکە و دەوڵەتی تورک دەوەستنەوە، پێشمەرگە خۆی باجی زۆری داوە بۆ چارەنووسی کوردستان، پێویستە بزانن کە هەموو هەوڵەکانی دەوڵەتی تورک بۆ لەناوبردنی خەڵکی کوردستانە.\nهەپەگە لە هەفتانین دژی یەکینە تایبەتەکان چالاکیی ئەنجامدا